Μηχανική χύτευσης παράγει ο κύριος λόγος για κρύο διαχωρισμό και την έκχυση - ειδήσεις - Ningbo Qianhao μέταλλο προϊόντων Co, Ltd\nΜηχανική χύτευσης παράγει ο κύριος λόγος για κρύο διαχωρισμού και έκχυση\nΥπάρχει ένα χάσμα ατελή σύντηξη για το μηχανικό cast, και η άκρη της συγκόλλησης είναι ομαλή. Αυτό το κενό είναι που να ονομάζεται κρύο. Μηχανική χύτευσης είναι γεμάτη με τοπική, μηχανική χύτευση έλλειψη κρέατος, δεν χύθηκε το άκρο του τόξου. Ξηρή άμμο στερεά χύτευσης, ιδιαίτερα καμία αρνητική πίεση κράμα χυτοσιδήρου είναι η περίπτωση, η μηχανική χύτευσης είναι επιρρεπείς σε κρύο διαχωρισμού και χύνεται λιγότερο από ελαττώματα, με αποτέλεσμα την μηχανική χύτευση θραύσματα.\nΤον τύπο αφρού είναι θερμαινόμενη, αποσυντίθενται, και το προϊόν της αποσύνθεσης είναι θερμαίνεται στη θερμοκρασία του λιωμένου μετάλλου να απορροφά θερμότητα, με αυτόν τον τρόπο ψύξης το λιωμένο μέταλλο. Επιπλέον, το αέριο αποσύνθεση αυξάνει την αντίσταση της υγρό μέταλλο πλήρωσης. Αυτά τα δύο προκαλεί μια σημαντική μείωση της ρευστότητας των μετάλλων υγρό, που είναι η κύρια αιτία κρύο διαχωρισμού και ρίχνει.\nΕπιπλέον, η έκχυση πρόγραμμα, ρίχνει δομή του συστήματος και έκχυση λειτουργία να παράγουν κρύο διαχωρισμού, χύνοντας έχουν επίσης έναν κάποιο αντίκτυπο.\nΜηχανική χύτευση προκειμένου να αποτρέψει μέτρα: ① για να βελτιωθεί η θερμοκρασία του λιωμένου μετάλλου ρίχνει. Η θερμοκρασία χύτευσης της στερεό χύτευσης πρέπει να είναι υψηλότερη από τη θερμοκρασία χύτευσης από την άμμο, τη χύτευση υπό τις ίδιες συνθήκες τουλάχιστον 30 ℃, και είναι γενικά συνιστάται να αυξήσετε τη θερμοκρασία του 30 έως 50 βαθμούς Κελσίου. ② ρίχνει μια ορισμένη αρνητική πίεση. Κάτω από την αρνητική πίεση του τοίχου μπορεί να μειώσει το μέταλλο πλήρωσης υγρών όταν η αντίσταση του φυσικού αερίου, όταν τον τύπο αφρού της καλής ποιότητας, χαμηλής πυκνότητας και υψηλής αντοχής, το ποσό του αερίου είναι μικρό, χυτό αλουμινίου κράματος χύτευσης δεν μπορεί να είναι αρνητική πίεση χύτευση. Όταν η ποιότητα αφρού είναι κακή, τα προϊόντα χύτευσης χύτευσης απαιτούν αρνητική πίεση. Χύνοντας μηχανήματα χύτευσης είναι γενικά χρησιμοποιείται για χύτευση υπό αρνητική πίεση. ③ Επιλέξτε ένα λογικό πρόγραμμα ρίχνει και ρίχνει δομή του συστήματος. Όπως η χρήση του top έκχυση έκχυση συστήματος, κοίλο άφθαι, για να ελαχιστοποιήσετε το συνολικό μήκος του συστήματος χύτευσης, έτσι ώστε η επεξεργασία μετάλλων υγρό μειωθεί, διαδικασία γεμίσματος λεία, για να μην κρυώνει και χύνεται λιγότερο από ελαττώματα.


Κατασκευή Windows Phone app σε 4 βήματα\nΚατασκευή app με Windows Phone App Studio beta\nΤετάρτη 07 Αυγούστου 2013\nΤώρα, κάθε χρήστης του Windows Phone έχει την δυνατότητα να κατασκευάσει την δική του εφαρμογή μέσα από την πλατφόρμα Windows Phone App Studio.\nΤο App Studio είναι ένα εργαλείο που κατασκευάστηκε για να βοηθήσει στην δημιουργία διαφόρων εφαρμογών σε Windows Phone μέσα από μια σειρά απλών βημάτων. Έτσι, κάθε χρήστης μπορεί να αποκτήσει τον ρόλο του developer ανεξάρτητα από την εμπειρία που διαθέτει. Επίσης, η πλατφόρμα μπορεί να βοηθήσει σημαντικά τους έμπειρους προγραμματιστές στην επιτάχυνση κατασκευής μιας περισσότερο σύνθετης εφαρμογής.\nΑκολουθώντας 4 απλά βήματα, ο χρήστης μπορεί να επιλέξει σταδιακά τα χαρακτηριστικά και τις λειτουργίες της εφαρμογής που θέλει να δημιουργήσει. Όταν η διαδικασία ολοκληρωθεί, το App Studio εξάγει το τελικό εκτελέσιμο αρχείο, όπου στην συνέχεια αυτό μπορεί να γίνει upload στο Windows Phone Store ή να σταλεί σε άλλους χρήστες.\nΠρος το παρών το Windows Phone App Studio διατίθεται σε beta έκδοση με περιορισμένο αριθμό δυνατοτήτων και plug-ins. Σύντομα, όμως, αναμένεται να κυκλοφορήσει η νέα έκδοση με πολλές περισσότερες επιλογές και δυνατότητες.


Ιερά Μονή Παναχράντου – Αγίου Παντελεήμονος: Σύρου Δωρόθεος: «Να διατηρήσουμε όλοι μας την παιδική αγνότητα και καθαρότητα στις ψυχές μας».\nΣύρου Δωρόθεος: «Να διατηρήσουμε όλοι μας την παιδική αγνότητα και καθαρότητα στις ψυχές μας».\nΤην φετινή Πανήγυρη ελάμπρυνε με την παρουσία του ο Σεβασμιώτατος Μητροπολίτης Σύρου, Τήνου και λοιπών Κυκλάδων Νήσων κ. Δωρόθεος ο Β΄, ανταποκρινόμενος στην πρόσκληση του Σεβασμιωτάτου Ποιμενάρχου Φθιώτιδος κ. Νικολάου.\nΤον Άγιο Σύρου ως πρόεδρο των Εστιών Εκκλησιαστικής Εκπαιδεύσεως της Εκκλησίας της Ελλάδος προσεφώνησε ο Σεβασμιώτατος Μητροπολίτης κ. Νικόλαος και τον ευχαρίστησε εκ βάθους καρδίας για την ανταπόκρισή του στο κάλεσμα να παρευρεθεί στην Πανήγυρη της Σχολής. Επίσης τον ευχαρίστησε και για την στήριξη που παρέχει στην Σχολή μας από της θέσεως του για την συνέχιση της πορείας και της ιστορίας της, η οποία έχει ιερατική κατεύθυνση, και εδώ και 100 χρόνια αποδίδει συνεχώς πνευματικούς καρπούς. «Η Σχολή μας είναι τι καύχημά μας», ετόνισε χαρακτηριστικά ο Σεβασμιώτατος, « είναι ένα Πνευματικό φυτώριο από το οποίο πέρασαν, Αρχιερείς, Ιερείς, Επιστήμονες και το οποίο δίδει στην κοινωνία μας καλούς χριστιανούς». Τέλος ο Σεβασμιώτατος ευχήθηκε στον Σεβασμιώτατο Μητροπολίτη Σύρου ο Κύριος να του χαρίζει, έτη πολλά, υγιή, ειρηνικά και καρποφόρα ώστε να συνεχίζει να ποιμαίνει την Εκκλησία προσφέροντας τα δώρα που του χάρισε ο Θεός, προς οικοδομήν των πιστών και δόξαν του Τριαδικού Θεού.\nΟ Διευθυντής της Σχολής εις ένδειξη τιμής, ευγνωμοσύνης, σεβασμού και επί τη συμπληρώσει 20 ετών Αρχιερατείας του Σεβασμιωτάτου Μητροπολίτου κ. Νικολάου, εκ μέρους της Σχολής του προσέφερε μια δίπτυχη χειροποίητη εικόνα στην οποία απεικονίζονται οι δύο προστάτες της Σχολής, Αγία Αικατερίνα και Άγιος Στυλιανός. Στον Άγιο Σύρου προσέφερε εις ενθύμιον της επισκέψεως του, το λεύκωμα της Σχολής και τοπικά παραδοσιακά προϊόντα.\nΣτην συνέχεια οι Αρχιερείς μετέβησαν προσκυνηματικώς στην Ιερά Μονή Παναγίας Δαμάστας.\nΓράφτηκε από τον/την Ι.Μ. Φθιώτιδος


Πρώτη Μάη με τους σπουδαστές των Δραματικών Σχολών! – SEI.GR\nTags: εργατική πρωτομαγιά, ΠΑΜΕ\nΜε ανακοίνωσή του, το ΣΕΗ, απευθύνεται και στους σπουδαστές των σχολών, για την μαζική συμμετοχή τους στην αυριανή απεργιακή συγκέντρωση του σωματείου μας, στο Σύνταγμα, στις 10.00 και προσυγκέντρωση στις 09.30 στην Ομόνοια.\nΚΑΛΕΣΜΑ ΤΟΥ ΣΩΜΑΤΕΙΟΥ ΕΛΛΗΝΩΝ ΗΘΟΠΟΙΩΝ ΠΡΟΣ ΤΟΥΣ ΣΠΟΥΔΑΣΤΕΣ ΔΡΑΜΑΤΙΚΩΝ ΣΧΟΛΩΝ ΓΙΑ ΤΗΝ ΠΡΩΤΟΜΑΓΙΑ\nΤο Σωματείο Ελλήνων Ηθοποιών, σας καλεί να γιορτάσουμε μαζί την απεργία της πρωτομαγιάς, συμμετέχοντας και στη συγκέντρωση την Τρίτη 1η Μάη στις 10.00 στο Σύνταγμα.\nΗ πρώτη Μάη είναι ημέρα απεργίας. Είναι η ήμερα όπου η παγκόσμια εργατική τάξη, πάλεψε για να μπορέσει να κατακτήσει το δικαίωμα στην εργασία και τη ζωή. Είναι ημέρα τιμής για τους αγωνιστές εργάτες του Σικάγο του 1886, τους καπνεργάτες του Μάη του ́36, τους διακόσιους της Καισαριανής της πρωτομαγιάς του ́44.\nΕίναι ημέρα που κι εμείς, οι σημερινοί εργαζόμενοι, συνεχίζοντας αυτούς τους αγώνες, τιμάμε όλους όσους έδωσαν την ζωή τους, για να έχουμε δικαιώματα , με μισθούς που να ικανοποιούν τις ανάγκες μας, σταθερό ημερήσιο χρόνο εργασίας, ελεύθερο χρόνο, κοινωνική ασφάλιση, για να ζήσουμε σε ένα κόσμο χωρίς εκμετάλλευση, σε ένα κόσμο χωρίς πολέμους, προσφυγιά.\nΤαυτόχρονα η φετινή πρωτομαγιά, είναι μια ακόμα μέρα, που διαδηλώνουμε ενάντια στον ιμπεριαλιστικό πόλεμο και την πολιτική που τον προκαλεί. Διαδηλώνουμε για να σταματήσει ο μαζικός ξεριζωμός των εκατοντάδων και χιλιάδων προσφύγων που φτάνουν στη χώρα μας με κίνδυνο της ζωής τους. Για να σταματήσει το βάρβαρο έγκλημα ενάντια στο λαό της Συρίας. Για να σταματήσουν οι στρατιωτικοί εξοπλισμοί και να απεμπλακεί η χώρα μας από τις ιμπεριαλιστικές επεμβάσεις.\nΟ πόλεμος τους, είναι η συνέχεια της Ειρήνης τους\nΚαθόλου τυχαία οι πολιτικές, που μας έχουν οδηγήσει να μην μπορούμε να επιβιώσουμε από τη δουλειά μας, να μην μπορούμε να σπουδάσουμε, να κάνουμε ολοένα και μεγαλύτερες εκπτώσεις στην ίδια μας τη ζωή, είναι οι ίδιες που με γνώμονα τα κέρδη των μεγάλων μονοπωλιακών ομίλων, τα πετρέλαια, τη στρατιωτική βιομηχανία, πάνε να εμπλέξουν το λαό και τη νεολαία σε κινδύνους, με απρόβλεπτες συνέπειες. Γι’ αυτό όλοι μαζί εργαζόμενοι και σπουδαστές, πρέπει τώρα να ορθώσουμε το ανάστημά μας ενάντια στο ΝΑΤΟ και την ΕΕ που δολοφονούν λαούς, αλλάζουν τα σύνορα, οδηγούν ολόκληρες χώρες και περιοχές στο χάος και την καταστροφή.\nΤο σωματείο Ελλήνων ηθοποιών, καλεί κάθε συνάδελφο, αλλά και τους αυριανούς συναδέλφους, τους σπουδαστές, να καταδικάσουμε τη συμμετοχή της χώρας στις νατοϊκές επεμβάσεις. Την μετατροπή όλης της Ελλάδας από τον Έβρο ως την Κρήτη σε ορμητήριο των αμερικανονατοικών, σε ένα απέραντο πεδίο βολής! Απαιτείται επαγρύπνηση. Όλη η ανατολική Μεσόγειος έχει γίνει πεδίο πολεμικών ετοιμασιών. Το κράτος-δολοφόνος, το Ισραήλ, συνεχίζει την σφαγή αμάχων. Η Τουρκία μπήκε στο Αφρίν και απειλεί το Αιγαίο, ενώ η ελληνική κυβέρνηση καθησυχάζει τον λαό. Μέσα σε αυτές τις σύνθετες συνθήκες η εργατική τάξη της χώρας μας, η παγκόσμια εργατική τάξη τιμά την 1η του Μάη σηκώνοντας τείχος αντίστασης στον ιμπεριαλιστικό πόλεμο, κύμα αλληλεγγύης σε πρόσφυγες και μετανάστες, απομονώνοντας τους εθνικιστές- φασίστες σε κάθε χώρο.\nΑλλά και μέσα στην ίδια τη χώρα βλέπουμε την αμείλικτη στάση της κυβέρνησης, που δε διστάζει να τιμωρεί φαντάρους που παίρνουν θέση ενάντια στις ιμπεριαλιστικές επεμβάσεις, που στέλνει στο νοσοκομείο και δικάζει διαδηλωτές, που παίρνει όλα τα μέτρα για να μας πείσει ότι οι δολοφόνοι ιμπεριαλιστές είναι “φίλοι” και “προστάτες” μας.\nΟι καλλιτέχνες δεν σιωπούν! Οι καλλιτέχνες γίνονται φωνή της κοινωνίας!\nΚι εμείς σαν άνθρωποι της τέχνης, σαν εργαζόμενοι, χρειάζεται να πάρουμε θέση, να βροντοφωνάξουμε ότι αυτός ο πόλεμος δεν είναι δικός μας. Να οργανώσουμε τον αγώνα μας μέσα από τους συλλογικούς μας φορείς, ώστε κανείς να μην είναι μόνος του απέναντι σε αυτή τη βαρβαρότητα. Να συνεχίσουμε την πάλη παίρνοντας τη σκυτάλη από εκεί που την άφησαν οι προηγούμενοι.\nΤο Σωματείο Ελλήνων Ηθοποιών έχει γράψει με την σειρά του αρκετές σελίδες αγωνιστικής ιστορίας στα 100 χρόνια πορείας του και έχουμε πολλές στιγμές να περηφανευτούμε σαν κλάδος για όλους εκείνους τους συναδέλφους που τίμησαν τον ρόλο του καλλιτέχνη ορθώνοντας το ανάστημα της τέχνης και της ύπαρξής τους απέναντι σε κάθε αδικία και εκμετάλλευση!\nΤην απεμπλοκή της ελληνικής κυβέρνησης από τους ιμπεριαλιστικούς σχεδιασμούς και επεμβάσεις του ΝΑΤΟ εδώ και τώρα. Έξω η Ελλάδα από ΝΑΤΟ και ΕΕ. Καμία αλλαγή συνόρων και των συνθηκών που τα κατοχυρώνουν!\nΝα φύγει το ΝΑΤΟ από το Αιγαίο, καμία δαπάνη για νατοϊκούς εξοπλισμούς. Απομονώνουμε τον εθνικισμό και τους εγκληματίες δολοφόνους ναζιστές της Χρυσής Αυγής από κάθε χώρο εργασίας, σπουδών από κάθε γειτονιά.\nΑυξήσεις σε μισθούς και μεροκάματα. Κανένας εργαζόμενος χωρίς ΣΣΕ.\nΚαλούμε τους σπουδαστές των δραματικών σχολών, τους ηθοποιούς του μέλλοντος, να\nδώσουν δυναμικό παρών στην απεργιακή συγκέντρωση μαζί με το ΣΕΗ και τα ταξικά σωματεία όλης της χώρας, τιμώντας την Πρωτομαγιά στο Σύνταγμα την Τρίτη 1η Μάη στις 10 π.μ. Προσυγκέντρωση 9.30 π.μ. στην Ομόνοια.\n…ο ένας λέει: ο ήλιος για όλους τους ανθρώπους\n…ο άλλος λέει: η μέρα είναι κοντά\n…κι οι δύο λένε: θα βαδίσουμε\nΑγωνιζόμαστε ενάντια στην Εκμετάλλευση & τον Ιμπεριαλιστικό πόλεμο.\nΑκολουθεί το σχετικό αρχείο pdf. και η κάρτα-κάλεσμα προς τους σπουδαστές.\nΑΝΑΚΟΙΝΩΣΗ 1Η ΜΑΗ ΓΙΑ ΤΟΥΣ ΣΠΟΥΔΑΣΤΕΣ


Παυσίπονα: Κίνδυνοι για νεφρούς, συκώτι και στομάχι\nΗ υπερβολική χρήση των φαρμάκων εναντίον του πόνου, μπορεί να προκαλέσει σοβαρές βλάβες στους νεφρούς και στο συκώτι. Σε ορισμένες μάλιστα περιπτώσεις η λήψη υπερβολικών δόσεων είναι δυνατόν να απειλήσει και τη ζωή.\nΠαράλληλα υπάρχουν πολλά φαρμακευτικά προϊόντα που περιέχουν διαφόρους συνδυασμούς ουσιών με αναλγητική δράση. Το αποτέλεσμα είναι ότι ένας ασθενής που παίρνει από μόνος του φάρμακα για την αντιμετώπιση του πόνου, είναι δυνατόν να παίρνει μεγάλες ποσότητες μιας φαρμακευτικής ουσίας χωρίς να το αντιλαμβάνεται.\nΟι ψηλές δόσεις ορισμένων παυσίπονων φαρμάκων, μπορεί να είναι ιδιαίτερες τοξικές για το συκώτι. Τέτοια φάρμακα είναι η παρακεταμόλη (paracetamol) και η ακεταμινοφαίνη (acetaminophen) τα οποία συγκαταλέγονται στα πλέον δημοφιλή παυσίπονα.\nΕκτός από την τοξικότητα που δημιουργείται, πρέπει να γνωρίζουμε ότι η χρόνια λήψη παυσίπονων μπορεί να προκαλέσει σταδιακά βλάβες στους νεφρούς. Στις περιπτώσεις αυτές οι νεφροί γίνονται πιο μικροί, παθαίνουν ατροφία, χάνουν το κανονικό τους σχήμα και έχουν αυξημένη εναπόθεση ασβεστίου.\nΈρευνες έχουν δείξει ότι η λήψη μεγάλων ποσοτήτων παυσίπονων για τουλάχιστο εννέα χρόνια, μπορεί να οδηγήσει σε τελική νεφρική ανεπάρκεια.\nΗ ασπιρίνη και τα άλλα φάρμακα, που ανήκουν στην κατηγορία των μη στεροειδών αντιφλεγμονοδών φαρμάκων, όπως η ιβουπροφαίνη (ibuprofen), η κετοπροφένη (ketoprofen), η δικλοφενάκη (diclofenac), η ναπροξένη (naproxen) και άλλα μπορούν να προκαλέσουν προβλήματα στο στομάχι, αιμορραγίες στο πεπτικό σύστημα και βλάβες στους νεφρούς.\nΟ κίνδυνος αιμορραγίας στο στομάχι λόγω των πιο πάνω φαρμάκων, είναι μεγαλύτερος, όταν λαμβάνονται για μεγάλα χρονικά διαστήματα. Επίσης ο κίνδυνος αυτός μεγαλώνει με την αύξηση της ηλικίας (ιδιαίτερα για άτομα άνω των 60 ετών) και αυξάνεται με την ταυτόχρονη λήψη αλκοόλ.\nΟι ασθενείς, που παίρνουν και άλλα φάρμακα πρέπει να ιδιαίτερα προσεκτικοί. Κάποια φάρμακα, όταν λαμβάνονται ταυτόχρονα μπορούν να έχουν μαζί αρνητική δράση σε όργανα όπως οι νεφροί. Τέτοια παραδείγματα αλληλεπίδρασης είναι η λήψη μη στεροειδών αντιφλεγμονοδών φαρμάκων και διουρητικών, που χρησιμοποιούνται για τη θεραπεία της ψηλής πίεσης.\nΑσθενείς, που έχουν ήδη προβλήματα στους νεφρούς ή που έχουν προδιάθεση για νεφρικές παθήσεις είναι περισσότερο ευπαθείς στην αλόγιστη χρήση παυσίπονων.\nΟι αρμόδιες αρχές θα πρέπει να οργανώνουν εκστρατείες διαφώτισης του κοινού για την ορθή χρήση των παυσίπονων. Παλαιότερες εμπειρίες δείχνουν, ότι τέτοιου είδους εκστρατείες είναι αποτελεσματικές. Το πιο γνωστό παράδειγμα είναι οι εκστρατείες διαφώτισης των γονέων για τη μη χορήγηση ασπιρίνης σε μικρά παιδιά (λόγω κινδύνου για ηπατοπάθεια, εγκεφαλοπάθεια με σύνδρομο Rey) οι οποίες στέφθηκαν με επιτυχία.\nΕίναι απαραίτητο οι ασθενείς να γνωρίζουν τι περιέχεται μέσα στα φαρμακευτικά σκευάσματα που παίρνουν. Πρέπει πάντοτε να ενημερώνουν το γιατρό τους και να μην παίρνουν από μόνοι τους ανεξέλεγκτα παυσίπονα φάρμακα.


Σιδηροδρομικά Νέα: Σιδηρόδρομοι Βορειοδυτικής Ελλάδας. Εικόνες.\nΤον Ιούνιο του 1888 αρχίζουν οι εργασίες κατασκευής της γραμμής Μεσολογγίου – Αιτωλικού – Αγρινίου, μήκους 44 χιλιομέτρων, την οποία εκμεταλλεύεται βελγικός οίκος. Σημαντικό μέρος της δαπάνης βαρύνει το ελληνικό δημόσιο. Η ανάδοχος εταιρία αρχικά δεν κάνει δεκτή την πρόταση της ελληνικής κυβέρνησης για προέκταση της γραμμής μέχρι το Κρυονέρι, ώστε να συνδεθεί ατμοπλοϊκώς με την Πάτρα και τις γραμμές του ΣΠΑΠ. Το συγκεκριμένο «απομονωμένο» δίκτυο φτάνει κοντά στα σύνορα της τότε Ελλάδας, με σκοπό από τον διορατικό πολιτικό, να επεκταθεί στο μέλλον στην ακόμα υποδουλωμένη Ήπειρο και Θεσσαλία. Τον Μάρτιο του 1890 ο Χ. Αποστολίδης ιδρύει την Εταιρία Σιδηροδρόμου Βορειοδυτικής Ελλάδος (ΣΒΔΕ) και στις 15 του μηνός πραγματοποιείται το πρώτο δρομολόγιο από το Μεσολόγγι προς το Αγρίνιο, με πλήθος κόσμου να παρακολουθεί το ιστορικό γεγονός. Από τον επόμενο χρόνο παραδίδεται προς χρήση η προέκταση της γραμμής Μεσολογγίου – Κρυονερίου και έτσι με την χρήση πορθμείου το δίκτυο των ΣΒΔΕ συνδέετε με τους ΣΠΑΠ και άρα με όλη την χώρα. Τα καράβια «Καλυδών» 1, 2, 3 με το παρατσούκλι «Σκυλοπνίχτης» και στο τέλος το «Ρόδος» μετέφεραν από την προβλήτα του Κρυονερίου στον σταθμό της Πάτρας ταξιδιώτες και εμπορεύματα. Τη διετία 1896-1897 κατασκευάζεται και δίδεται στην κυκλοφορία η διακλάδωση της γραμμής Καλύβια – Αχελώος μήκους 2 χλμ. για τη μεταφορά της τοπικής ξυλείας. Το 1910 αρχίζει η κατασκευή των διακλαδώσεων από την πλατεία Μπότσαρη στο Σταθμό Μεσολογγίου και από το Αιτωλικό στις κωμοπόλεις Νεοχώρι και Κατοχή (συνολικά 11 χλμ.). Η εκμετάλλευσή τους γίνεται από την επόμενη χρονιά. Η περιοχή πια μπαίνει σε ρυθμούς ανάπτυξης έχοντας ισχυρή συγκοινωνιακή βάση για τις μετακινήσεις των ανθρώπων και τις μεταφορές των εμπορευμάτων. Οι Αιτωλοακαρνάνες έχουν το προνόμιο σε πολύ σύντομους χρόνους (για τα δεδομένα της εποχής) να μετακινούνται με ασφάλεια και άνεση. Είναι ισάξιοι πολίτες με τους υπόλοιπους Έλληνες και Ευρωπαίους και αρχίζουν να έχουν αναπτυξιακές προοπτικές χάρη στο μοναδικό έργο υποδομής που τους έχει κατασκευάσει το νεοσύστατο μεν, αλλά δίκαιο και προορατικό Ελληνικό κράτος. Η περιοχή αποκτά μοναδικά αρχιτεκτονήματα, τους σταθμούς του σιδηροδρόμου, και οι πόλεις και τα χωριά αρχίζουν να αναπτύσσονται οργανωμένα κοντά τους. Η γραμμή γίνεται σημείο αναφοράς και άξονας ανάπτυξης που όλα κινούνται γύρω της. Οι παλαιοί Αγρινιώτες σίγουρα έχουν πολλές αναμνήσεις και ένα σωρό ιστορίες να θυμηθούν σχετικά με το τρένο. Είχαν ένα μοναδικό προνόμιο σε αυτό τον τομέα που εμείς σήμερα στον 21ο αιώνα δεν το έχουμε.\nΗ Νομαρχία Αιτωλοακαρνανίας αποφάσισε στη συνεδρίαση της Δευτέρας 8 Δεκεμβρίου 2008 «Την διεκδίκηση υλοποίησης της σιδηροδρομικής σύνδεσης της Δυτικής Ελλάδας (Ηγουμενίτσα – Καλαμάτα) καθώς και τη λειτουργία της σιδηροδρομικής γραμμής Αγρινίου – Κρυονερίου (ως κλάδου του Δυτικού Σιδηροδρομικού άξονα)». Ανακοίνωσε μάλιστα στις 10 Φεβρουάριου 2009 το πρόγραμμα έργων οδοποιίας για τη βελτίωση της προσπελασιμότητας στο νομό μας: «Ολοκληρωμένη μελέτη για την ανάπτυξη και εκμετάλλευση της σιδηροδρομικής γραμμής Αγρίνιο- Αιτωλικό- Μεσολόγγι- Κρυονέρι: 250.000€». Είναι μια πολύ καλή κίνηση της νομαρχίας που φαίνεται πως δραστηριοποιήθηκε προς την σωστή κατεύθυνση. Ελπίζουμε να προχωρήσει και να δούμε το έργο άμεσα και να μην μείνουμε στην ανακοίνωση.


NEGURA BUNGET: “Tau” - ROCKWAY\nHomeΚΡΙΤΙΚΕΣNEGURA BUNGET: “Tau”\nMarch 19, 2015 Παναγιώτης Πετρόπουλος ΚΡΙΤΙΚΕΣ Comments Off on NEGURA BUNGET: “Tau”\nΠάνε χρόνια από τότε που έχουν να απασχολήσουν το κοινό με νέα δισκογραφική κυκλοφορία οι Negura Bunget, έχοντας να παρουσιάσουν έναν καινούργιο δίσκο σαν και το “Tau”.\nΈνα ρουμάνικο black metal συγκρότημα σαν και τους Negura Bunget είναι φυσικό, μέχρι και επιθυμητό, να βασιστεί στις ρίζες του και να ντύσει ολοκληρωτικά τις μουσικές του με αυτές.\nΟι ρουμάνικοι στίχοι λοιπόν στα τραγούδια της μπάντας ποτέ δεν την περιόρισαν στο ταξίδι της, μιας και το ηχητικό τους φάσμα ξεπερνά τις όποιες… επικοινωνιακές δυσκολίες.\nΟ ήχος των Negura Bunget στο “Tau” είναι απόμακρος, σκοτεινός, αρχαίος, ψυχρός. Είναι ο ήχος που θυμάται πράγματα απομονωμένα και τους εμφυσεί ζωή, που βρίσκει κάτι ξεχασμένο και το κάνει ξανά επίκαιρο μέσα από τις στάχτες του. Το καταφέρνει μάλιστα άψογα, καθώς εξελίσσεται ο ήχος του πιο ατμοσφαιρκού τους δίσκου και προοδεύει ο μουσικός πειραματισμός σε κάτι απρόσιτο.\nΤο “Tau” είναι το πρώτο μέρος της τριλογίας που ετοιμάζουν οι Negura Bunget, αλλά δείχνει από μόνο του μια καθηλωτική και ολοκληρωμένη δουλειά. Στο τέλος θα έχουμε στα χέρια μας κάτι πολύ δυνατό.


Εντυπωσιακή νίκη Ανδρουλάκη και στην Κρήτη | Cretalive ειδήσεις\nΥπ. Προστασίας του Πολίτη: 315 Ουκρανοί πρόσφυγες στην Ελλάδα το τελευταίο 24ωρο\nΆγριος ξυλοδαρμός μαθήτριας στο σχολείο του 14χρονου που αυτοκτόνησε\nΕλπίδες για τον εντοπισμό του Θύμιου – Βρίσκεται στην Αττική;\nΕΟΔΥ για ευλογιά των πιθήκων\nΑιρετοί και φορείς για τη Μάχη της Κρήτης\nΟ Ζελένσκι έγινε και κόμικ\nΚορωνοϊός στην Κρήτη: Μικρή αύξηση στο πλήθος των νοσηλευόμενων ασθενών\n12 ΔΕΚΕΜΒΡΙΟΥ 2021 / 19:34\nΚΙΝΑΛ: Τα αποτελέσματα από εκλογικά κέντρα στην Κρήτη\nΣαρωτικό ποσοστό που αγγίζει το 72,5% σε επίπεδο νόμου Ηρακλείου, με βάση τα συγκεντρωτικά αποτελέσματα, λαμβάνει ο Νίκος Ανδρουλάκης, έναντι του αντιπάλου του Γιώργου Παπανδρέου, σε αυτή τη "μονομαχία για δύο" για την επόμενη ημέρα στο Κίνημα Αλλαγής.\nΑνάλογη είναι η εικόνα και από τα εκλογικά τμήματα στους άλλους νομούς του νησιού.\nΤο Ασήμι είναι το πρώτο εκλογικό κέντρο από την Κρήτη που έδωσε αποτελέσματα για την εσωκομματική διαδικασία του Κινήματος Αλλαγής. Ψήφισαν 296 εκλογείς. 213 ψήφους έλαβε ο Νίκος Ανδρουλάκης και ο Γιώργος Παπανδρέου 82. Στον πρώτο γύρο ο Νίκος Ανδρουλάκης είχε πάρει 202 ψήφους και ο Γιώργος Παπανδρέου 117.\nΣε επίπεδο Περιφερειακής Ενότητας Ηρακλείου ψήφισαν 14.693, ενώ στον πρώτο γύρο είχαν ψηφίσει 18.289.\nΣτο Αρκαλοχώρι, ο Νίκος Ανδρουλάκης έλαβε 544 ψήφους έναντι 220 του Γιώργου Παπανδρέου.\nΣτη Γέργερη 194 ψήφους πήρε ο Νίκος Ανδρουλάκης, 19 ο Γιώργος Παπανδρέου. 160 ψήφισαν στην Τύλισσο, με τον Ν.Ανδρουλάκη να λαμβάνει 127 ψήφους και τον Γιώργο Παπανδρέου 32.\n133 εκλογείς πήγαν στην κάλπη στην Επισκοπή. 85 ψήφους έλαβε ο Ν.Ανδρουλάκης, 47 ο Γ.Παπανδρέου, ενώ στον πρώτο γύρο η εικόνα ήταν αμφίρροπή με τον πρώην πρωθυπουργό να "κόβει το νήμα" με μικρή διαφορά από τον Ν.Ανδρουλάκη (73 και 79 ψήφους αντίστοιχα).\n220 ψήφισαν στη Βιάννο. 186 ψήφους έλαβε ο Ν.Ανδρουλάκης, 34 ο Γ.Παπανδρέου.\nΣτο νότιο διαμέρισμα της πόλης του Ηρακλείου, από τις 378 ψήφους της μίας κάλπης, 280 έλαβε ο Ν.Ανδρουλάκης και 97 ο Γ.Παπανδρέου. Από τη δεύτερη κάλπη, 260 ψήφισαν και έλαβαν: Νίκος Ανδρουλάκης 199 και Γιώργος Παπανδρέου 69. Από την τρίτη κάλπη με τις 378 ψήφους, 280 έλαβε ο Ν.Ανδρουλάκης και 97 ο Γιώργος Παπανδρέου.\nΣτην Αλικαρνασσό ψήφισαν 349 και έλαβαν: Ν.Ανδρουλάκης 259, Γ. Παπανδρέου 88.\nΣτον Κρουσώνα ψήφισαν 319 άτομα, δύο ψηφοδέλτια ακυρώθηκαν ενώ έλαβαν 295 ψήφους ο Νίκος Ανδρουλάκης και 22 ο Γιώργος Παπανδρέου\nΠοσοστό πάνω από 79% έλαβε στα δύο εκλογικά τμήματα του Αγίου Νικολάου ο Νίκος Ανδρουλάκης έναντι του Γιώργου Παπανδρέου. Σύμφωνα με τα τελικά αποτελέσματα, ψήφισαν συνολικά 554 εκλογείς, εκ των οποίων οι 439 προτίμησαν Νίκο Ανδρουλάκη και οι 110 Γιώργο Παπανδρέου. Άκυρα-λευκά ήταν 5 ψηφοδέλτια.\nΣτην Ιεράπετρα ψήφισαν 796 εκλογείς και βρέθηκαν 2 άκυρα ψηφοδέλτια. 589 ψήφους, δηλαδή 74,1% έλαβε ο Νίκος Ανδρουλάκης, 205 ο Γιώργος Παπανδρέου.\nΑυτή είναι η πρώτη εκτίμηση για τον νέο πρόεδρο του ΚΙΝΑΛ\nΑσημί Κίνημα Αλλαγής Νίκος Ανδρουλάκης Γιώργος Παπανδρέου Ηράκλειο


Ποια ψυχή είναι «πτωχή τω πνεύματι» | Το σπιτάκι της Μέλιας\nΠοια ψυχή είναι «πτωχή τω πνεύματι»\n3 Ιανουαρίου, 2019 in Αγνά καλλυντικά, Γέροντες-Πατέρες, Ορθόδοξα μηνύματα, Mέλια | Tags: Άγιος Μακάριος ο Αιγύπτιος, Με παρρησία..., Φιλοκαλία των Ιερών Νηπτικών\n«Πτωχή τω πνεύματι» (Ματθ. 5, 2) είναι εκείνη η ψυχή, η οποία γνωρίζει καλά τα τραύματά της, όπως επίσης και το σκοτάδι των παθών, που την περικυκλώνει, και ζητά συνεχώς τη λύτρωση από τον Κύριο.\nΗ ψυχή αυτή υπομένει τους κόπους και δεν χαίρεται με κανένα γήινο αγαθό, αλλά αναζητά μόνο τον καλό Γιατρό και έχει πεποίθηση στη θεραπεία Του.\nΜε ποιο τρόπο λοιπόν η τραυματισμένη αυτή ψυχή θα γίνει ωραία και ευπαρουσίαστη και κατάλληλη να ζήσει μαζί με το Χριστό;\nΠώς αλλιώς, παρά όπως ήταν έτσι που πλάσθηκε εξαρχής και με την σαφή επίγνωση των τραυμάτων της και της φτώχειας της;\nΓιατί αν δεν ευχαριστείται στα τραύματα και τους μώλωπες των παθών της, ούτε δικαιολογεί τα σφάλματά της, ο Κύριος δεν της καταλογίζει την αιτία της αρρώστιας της, αλλά έρχεται και την γιατρεύει και την περιποιείται και της αποκαθιστά ένα απαθές και άφθαρτο κάλλος.\nΜε μόνο όρο, να μη μετέχει με την προαίρεσή της στα όσα πράττει, όπως είπαμε, ούτε να συγκατατίθεται στα πάθη που είναι ενεργά, αλλά με όλη τη δύναμη της να βοά προς τον Κύριο για να την αξιώσει με το αγαθό Πνεύμα Του να ελευθερωθεί από όλα τα πάθη.\nΑυτή λοιπόν η ψυχή είναι μακάρια. Αλοίμονο όμως σ’ εκείνη που δεν έχει συναίσθηση των τραυμάτων της, και νομίζει ότι δεν έχει καθόλου κακία, από την μεγάλη κακία και πώρωσή της.\nΑυτή την ψυχή, ο αγαθός Γιατρός δεν την επισκέπτεται, ούτε την θεραπεύει, αφού ούτε αυτή τον ζητά, ούτε τη μέλλει για τα τραύματά της, καθώς νομίζει ότι είναι καλά και υγιής.\nΓιατί λέει ο Κύριος: «Δεν έχουν ανάγκη από γιατρό οι υγιείς, αλλά οι άρρωστοι» (Ματθ. 9, 12).\nΑπό τη Φιλοκαλία των Ιερών Νηπτικών\n« Ὁ Προφήτης Μαλαχίας (3 Ιανουαρίου)\nΟι άνθρωποι θέλουν να γίνουν μέλη της Εκκλησίας με τον δικό τους τρόπο και πιστεύουν με το δικό τους τρόπο »


Reebok Classic x Kendrick Lamar: Η εμπειρία των GRAMMY για τους μαθητές του Compton\nΗ Reebok Classic και ο Kendrick Lamar συνεχίζουν την αποστολή τους να εμπνέουν και να ενθαρρύνουν τους νέους.\nΗ Reebok Classic θέλησε να τιμήσει το παρελθόν του Kendrick και, για το σκοπό αυτό, έδωσε στους μαθητές του Compton μια μοναδική ευκαιρία ζωής. Να γίνουν μέρος μιας απίστευτης εμπειρίας μουσικών βραβείων! Η Reebok, υποστηρίζοντας τις ίδιες αξίες που συνδέουν τον Kendrick με τους fans του, βοηθάει να ακουστεί το μήνυμά του ακόμα πιο δυνατά.\nΟι μαθητές του Compton προσκλήθηκαν να περάσουν χρόνο με τον Kendrick και να μοιραστούν μαζί του μια πολύ σπουδαία ημέρα από τη ζωή του. Βρέθηκαν στα GRAMMY Awards και παρακολούθησαν το είδωλό τους να επιδίδεται σε μοναδικά performances, καθώς και να λαμβάνει πολλαπλά βραβεία. Στον χρόνο που πέρασαν μαζί του, είχαν την ευκαιρία να του κάνουν ερωτήσεις, ανακαλύπτοντας ότι ο Kendrick εμπνέεται από εκείνους, όπως ακριβώς κι οι ίδιοι από αυτόν. Όλοι οι μαθητές έχουν μέσα τους κάτι από τον νεαρό Kendrick, αλλά και από όλες τις αξίες που υποστηρίζουν τα Reebok Classic – τη δύναμη να εκφράζουν πραγματικά τον εαυτό τους και τη θέλησή τους να ξεχωρίζουν.\nΟ Kendrick Lamar ήταν υποψήφιος για έντεκα βραβεία συνολικά – ένα κατόρθωμα που λίγοι καλλιτέχνες έχουν καταφέρει. Ο Kendrick έχει μια ξεχωριστή ιστορία να αφηγηθεί, καθώς το πάθος και η αυθεντικότητά του είναι οι λόγοι που τον έχουν φέρει σήμερα στην κορυφή. Όπως τα Reebok Classic, έτσι κι εκείνος έχει το δικό του μοναδικό τρόπο να επικοινωνεί με τους fans του.\nΟι μαθητές περπάτησαν το κόκκινο χαλί, προκειμένου να ζήσουν από κοντά την εμπειρία των GRAMMY Awards και να αποθεώσουν το ίνδαλμά τους, ενώ εκείνος ερμήνευε στη σκηνή και παρελάμβανε τα βραβεία του, το ένα μετά το άλλο.


Άνετα η Εθνική το 2Χ2, νίκησε και το Ισραήλ 82-61 - STAR FM 933\n17 Ιανουαρίου 2021 19:00\nΆνετα η Εθνική το 2Χ2, νίκησε και το Ισραήλ 82-61\nΣτα προκριματικά του Μουντομπάσκετ\nΜετά τη Μεγάλη Βρετανία, η εθνική επικράτησε και του Ισραήλ, με 82-61, κάνοντας το «2 στα 2» στα προκριματικά του Παγκοσμίου Κυπέλλου 2019. Οι οργανωτικές και εκτελεστικές ικανότητες του Νικ Καλάθη (11π., 8ασ.) μεταμόρφωσαν την εθνική εν συγκρίσει με την πρεμιέρα.\nΜετά από ένα αναγνωριστικό πρώτο μέρος, ο Βασιλόπουλος σημείωσε 8 πόντους στα πρώτα 3 λεπτά της 3ης περιόδου, ο Χάρης Γιαννόπουλος έφτασε τους 10 πόντους μέχρι το 30ο λεπτό και πλέον στην 4η περίοδο η εθνική πρόσφερε πλούσιο θέαμα, «χτυπώντας» στο “pick ‘n’ roll”.\nΣάκοτα (11π.) και Μαυροειδής (10π., 6ρ.) έβαλαν επίσης τη «σφραγίδα» τους στη νίκη στο Ηράκλειο, ενώ ο Θανάσης Αντετοκούνμπο με εντυπωσιακά κοψίματα και καρφώματα ξεσήκωσε το κοινό στο κλειστό «Δύο Αοράκια».\nΤο Ισραήλ υπέπεσε σε 26 λάθη (14 η Ελλάδα) κι έτσι δεν μπόρεσε να εκμεταλλευτεί την υπεροχή του στα ριμπάουντ (46 έναντι των 30 της εθνικής). Χάουελ, Κοέν, Μπλατ και Τιμόρ σημείωσαν διψήφιο νούμερο πόντων από την ομάδα του πρώην παίκτη του Παναθηναϊκού, Όντεντ Κάτας.\nΗ εθνική προηγήθηκε 10-6 με λύσεις από Καλάθη και Μαυροειδή, αλλά το Ισραήλ μάζευε τα ριμπάουντ και με σερί 10-0 ξέφυγε με 10-16, όταν οι Κοέν και Μπλατ έβρισκαν τρόπους να περνούν τη «γαλανόλευκη» άμυνα. Δύο πόντοι του Μαργαρίτη και το τρίποντο του Ντούσαν Σάκοτα διαμόρφωσαν το 15-18.\nΗ έλλειψη χημείας και αγωνιστικής συνοχής ήταν πασιφανής και για τις δύο ομάδες μέχρι το ημίχρονο: ειδικά το Ισραήλ μετρούσε 17 λάθη στο 20ο λεπτό έναντι 10 της εθνικής, αλλά ήταν τα 11 περισσότερα ριμπάουντ (5 ο Χάουελ) που του επέτρεπαν να μένει σε απόσταση αναπνοής.\nΗ τελευταία φορά που προηγήθηκαν οι Ισραηλινοί ήταν με τρίποντο του Μπλατ (22-25). Έκτοτε, η εθνική «απάντησε» με επιμέρους σκορ 15-5 (με 2 τρίποντα του Αθηναίου και τον Καλάθη επίσης «καυτό» στην περιφέρεια με 9 πόντους) για το 37-30.\nΚοέν (7π.) και Χάουελ (6π.) ξεχώρισαν από το Ισραήλ σε αυτό το πρώτο μέρος (37-32 σκορ ημιχρόνου), ενώ ένα απίστευτο κόψιμο του Αντετοκούνμπο στον Ζάλμανσον, δευτερόλεπτα πριν τελειώσει το πρώτο μέρος, ξεσήκωσε το ελληνικό κοινό στα «Δύο Αοράκια».\nΙδανικό ξεκίνημα για την εθνική στην 3η περίοδο, χάρη στην πιεστική άμυνα, ενώ στην επίθεση ο Βασιλόπουλος σημείωσε τους 8 από τους 11 πόντους (και τρίποντο από Γιαννόπουλο) για το +12, 48-36.\nΧάουελ, Κοέν και Ντόσον «υπέγραψαν» μια αντεπίθεση των Ισραηλινών για το 48-42, αλλά 5 διαδοχικοί πόντοι του Γιαννόπουλου (μετρούσε 10 στο 30ο λεπτό) έδωσαν το έναυσμα για το 59-47 με τη λήξη του τρίτου δεκαλέπτου.\nΣτην 4η περίοδο, οι παίκτες του Θανάση Σκουρτόπουλου προσέφεραν θέαμα με κεντρική φιγούρα τον Θανάση Αντετοκούνμπο. Το δικό του κάρφωμα διαμόρφωσε το +19, 72-53, περίπου 5 λεπτά πριν τη λήξη (82-61 τελικό).\nΔιαιτητές: Ντοζάι (Κροατία), Στόιτσα (Ρουμανία), Μπελιάκοφ (Ρωσία)\nΤα δεκάλεπτα: 15-18, 37-32, 59-47, 82-61\nΕΛΛΑΔΑ (Θανάσης Σφαιρόπουλος): Λαρεντζάκης 4, Αθηναίου 6 (2), Καλάθης 11, Μαργαρίτης 8, Βουγιούκας 2, Σάκοτα 11 (3), Βασιλόπουλος 8, Μαυροειδής 10, Γκίκας, Γιαννόπουλος 13, Σαλούστρος, Αντετοκούνμπο 9.\nΙΣΡΑΗΛ (Όντεντ Κάτας): Χάουελ 13, Σούζμαν 2, Μπλατ 10 (2), Μέκελ 3, Ντόσον 5, Τιμόρ 10 (2), Μπεν Χιμόλ 4, Μένκο 2, Μπλέιζερ, Κοέν 10, Ζάλμανσον 2, Αλτίτ.\nGrevena TV || Βόλεϊ ΕΣΠΕΜ: Τα αποτελέσματα για τις ακαδημίες του Αστέρα Γρεβενών (εικόνες + video)\nΚύπελλο Ελλάδος: Στους «16» Ολυμπιακός, ΠΑΟ, ΠΑΟΚ, Λάρισα και Τρίκαλα


Ένας Κύπριος στους αγγλικούς πάγκους: «Έφυγα από τα 15... | Reporter Cyprus | Αφιερώματα\nΣάββατο, 6 Ιουνίου, 2020 | Επικοινωνία\nΈνας Κύπριος στους αγγλικούς πάγκους: «Έφυγα από τα 15 και σήμερα ζω τ' όνειρό μου»\nΤου Πέτρου Πετρή 26/01/2019 14:00\n«Κανένα όνειρο δεν γίνεται πραγματικότητα με μαγικό τρόπο. Χρειάζεται ιδρώτας, θέληση και σκληρή δουλειά». Ένα απόφθεγμα το οποίο αντικατοπτρίζει κατά γράμμα και την πορεία που έχει διανύσει τα τελευταία χρόνια στη ζωή του ο Γιάννης Ιωσήφ, ο οποίος με τη θέλησή του και το πείσμα του έκανε το όνειρό του πραγματικότητα, παραδίδοντας σε όλους μας μαθήματα ζωής. Ήταν πριν πέντε χρόνια περίπου, που πήρε τη μεγάλη απόφαση να βάλει σε μια βαλίτσα όλα του τα πράγματα και όντας 15 χρονών, άφησε πίσω του οικογένεια, φίλους και σχολείο ακόμη, έτσι ώστε να μεταβεί στην Αγγλία για να κάνει μια καινούργια αρχή αλλά και να συνεχίσει αυτό που πάντα αγαπούσε από πιτσιρίκι. Το ποδόσφαιρο.\nΆλλοι θα τον έλεγαν τρελό, άλλοι δεν θα πίστευαν στις ικανότητές του και άλλοι πολύ απλά θα του έλεγαν, μείνε εκεί που κάθεσαι. Μα οι γονείς του Γιάννη Ιωσήφ, ήταν αυτοί που δεν δίστασαν, να αφήσουν το παιδί τους να κάνει αυτό που ήθελε στη ζωή του, αυτό το όνειρό που τόσο πολύ πίστευε ότι μπορούσε να υλοποιήσει και σήμερα να είναι πιο περήφανοι από ποτέ.\nΟι δυσκολίες προσαρμογής στα πρώτα χρόνια μετάβασης στην Αγγλία ήταν πάμπολλες για τον Γιάννη Ιωσήφ, αλλά δεν τον λύγισαν. Οι ώρες που πέρασε στις προπονήσεις, άπειρες. Με το πρώτο φως, μέχρι τη δύση του ήλιου έτρεχε πίσω από μια μπάλα. Αλλά και πάλι δεν κουραζόταν. Επέλεξε επίσης, να δουλεύει τα βράδια ως κηπουρός έτσι ώστε να μην επιβαρύνει οικονομικά την οικογένειά του αλλά και για να έχει κάποιο εισόδημα, μέχρις ότου στεριώσει σε κάποια ομάδα.\nΟ καιρός περνούσε γρήγορα και ο Γιάννης Ιωσήφ, με τον ξεχωριστό του χαρακτήρα, το απύθμενο του πάθος για ποδόσφαιρο και τη δίψα του για μάθηση, κατάφερε σιγά-σιγά να κερδίσει τις εντυπώσεις και να μαγνητίσει το ενδιαφέρον προπονητή στη Φούτμπολ Λιγκ και να μεταμορφωθεί σε επαγγελματίας αναλυτής αγώνων, για να είναι σήμερα, το… δεξί χέρι του κόουτς στον πάγκο της Γιόβιλ.\nΔιαβάστε παρακάτω την ενδιαφέρουσα συνέντευξη που παραχώρησε στην omada.com.cy ο Γιάννης Ιωσήφ.\nΤα πρώτα ποδοσφαιρικά βήματα και η μεγάλη απόφαση στα 15 του χρόνια…\n«Άρχισα να παίζω ποδόσφαιρο από ένδεκα χρονών και συγκεκριμένα στον Ολυμπιακό Λευκωσίας U13. Μετά πήρα μεταγραφή στον ΑΠΟΕΛ U13, όπου και συνέχισα στην U15 των «γαλαζοκιτρίνων». Τη συγκεκριμένη περίοδο μάλιστα με κάλεσαν και στην Εθνική U17. Την επόμενη χρονιά επέστρεψα ξανά στον Ολυμπιακό Λευκωσίας U17 και στη μετέπειτα φάση μου μπήκε η φαεινή ιδέα για να συνεχίσω στο εξωτερικό και συγκεκριμένα στην Αγγλία. Μετά από πολύωρες συζητήσεις με τους γονείς μου, εντατικές προπονήσεις και γυμναστήρια, πήρα τη μεγάλη απόφαση να πάω τελικά για δοκιμαστικά στην Αγγλία, αφήνοντας πίσω φίλους, οικογένεια και σχολείο.\nΈτσι, μέσω ενός επαγγελματία ατζέντη μετέβηκα στο Τορκί της Αγγλίας για λογαριασμό της ομώνυμης ομάδας, Τορκί Γιουνάιτεντ, η οποία συμμετέχει στη Φούτμπολ Λιγκ 2, τέταρτη κατηγορία του αγγλικού ποδοσφαίρου. Επειδή ήμουν δεκαπεντέμιση χρονών ωστόσο, δεν είχα το δικαίωμα μετακίνησής μου στην αγγλική ομάδα, αφού έπρεπε να ήμουν με την παρουσία του κηδεμόνα μου.\nΑναγκαστικά στη συνέχεια επέστρεψα στην Κύπρο και το καλοκαίρι της ίδια χρονιάς που είχα κλείσει τα δεκαέξι, ήμουν πλέον νόμιμος για μετακόμιση στο εξωτερικό και πήρα τα πράγματά μου και μεταγράφηκα επίσημα στις ακαδημίες της Τορκί Γιουνάιτεντ».\nΗ μεταγραφή στη Γιόβιλ και η νύχτα που άλλαξε τη ζωή του Γιάννη Ιωσήφ…\n«Άρχισα και έπαιζα ποδόσφαιρο ως δεξί μπακ στις ακαδημίες της Τορκί U18, αλλιώς youth team. Μετά από ένα χρόνο εκεί, ο τεχνικός διευθυντής της ομάδας, Darren Way, έφυγε και μετακινήθηκε στην ομάδα της Γιόβιλ, ο οποίος επέλεξε δυο ποδοσφαιριστές για να πάρει μαζί του και για καλή μου τύχη ο ένας ήμουνα εγώ.\nΣτα αρχικά στάδια είχα βρεθεί αντιμέτωπος με αρκετές δυσκολίες, όπως τη γλώσσα για παράδειγμα, αλλά μέσω του κολλεγίου, παρακολουθούσα μαθήματα και ήταν κάτι που με βοήθησε αρκετά για να γράφω, να μιλάω τη γλώσσα και γενικά να προσαρμοστώ στη νοοτροπία των Άγγλων.\nΌταν μετακινήθηκα στη συνέχεια στο Γιόβιλ, αγωνίστηκα για ακόμη ένα χρόνο εκεί και μέσω του κολλεγίου είχα την ευκαιρία να εκπαιδευτώ καλύτερα και να πάρω τα κατάλληλα εφόδια στον χώρο του αθλητισμού. Είχα την ευκαιρία να κάνω προπονήσεις επίσης με την πρώτη ομάδα.\nΥπήρξε διάστημα όπου έκανα προπονήσεις το πρωί με τους U18, η ώρα 16:00 έκανα προπόνηση με τους πιο μικρούς, η ώρα 18:00 έκανα προπόνηση με τους U15, η ώρα 20:00 έκανα προπόνηση με τους U17, κάτι που είχε ως αποτέλεσμα να είμαι από τις εννέα το πρωί μέχρι τις εννέα το βράδι στα γήπεδα, μόνος μου και ήμουν ο μοναδικός παίκτης που δεν πληρωνόταν από την Youth Team, αλλά μου άρεσε να δουλεύω σκληρά.\nΣτην Αγγλία όμως, όταν γίνεις 18 ετών παίρνεις επαγγελματικό συμβόλαιο και ήταν κάτι που με προβλημάτισε αυτό, έχοντας να διαλέξω Αγγλία ή Κύπρο. Έχοντας κατά νου την οικογένειά μου, ήθελα να επιστρέψω το καλοκαίρι Κύπρο και στη μετέπειτα φάση να συνεχίσω τις σπουδές μου.\nΗ ζωή μου ωστόσο, έμελλε να αλλάξει σε μια νύχτα. Πήγα να τους πω όλους ευχαριστώ και χάρηκα για τη συνεργασία και αυτοί μου είπαν πήγαινε στο γραφείο του προπονητή της πρώτης ομάδας και κάτι σε θέλει. Εκεί αναρωτιόμουνα αφού επαγγελματικό συμβόλαιο δεν μου προσέφεραν, τι με θέλουν άραγε; Μπαίνω στο γραφείο του προπονητή, μου λέει κλείσε την πόρτα και ήταν κάτι που πρώτη φορά άκουσα στη ζωή μου και ήταν αυτό που μου έδωσε τη δύναμη για να συνεχίσω. ‘Έχεις κάτι που οι άλλοι δεν έχουν’ μου είπε αρχικά ο προπονητής για να συμπληρώσει ότι ‘αυτό είναι η εργατικότητά σου και η αφοσίωσή σου στη δουλειά. Δεν βλέπεις την ώρα ποτέ και απλά φαίνεται ότι αγαπάς αυτό που κάνεις’. Και επειδή είχα καταφέρει να του κερδίσω τις εντυπώσεις, μου είχε προσφέρει να συνεχίσω στην ομάδα και να δουλέψω μαζί του ως συνεργάτης και αναλυτής».\n«Στην αρχή δεν το αποδέχθηκα γιατί δεν ήθελα απλά να φέρω σε δύσκολη θέση την οικογένειά μου από τη στιγμή που δεν γνώριζα ακριβώς τι θα έκανα αλλά και το πιο απλό, ότι δεν γνώριζα καν τα οικονομικά οφέλη αυτής της πρότασης από τον προπονητή μου. Μετά από τεράστιες συζητήσεις με τους γονείς μου ωστόσο, αποφάσισα για το μεγάλο βήμα και να συνεχίσω να κάνω αυτό που αγαπώ, για να δεχτώ την πρόταση του προπονητή μου.\nΕπέστρεψα πίσω λοιπόν στο Γιόβιλ, με τον προπονητή να με περιμένει, να αρχίζει να μου αναθέτει διάφορες εργασίες στην ομάδα, όπως μαγνητοσκόπηση αγώνων, αναλύσεις, επεξεργασία και συλλογή διαφόρων στατιστικών πληροφοριών».\n«Με το πέρασμα του χρόνου και βλέποντας ο προπονητής το τεράστιο μου ενδιαφέρον για τη θέση που μου προσέφερε, άρχισε να με αντιμετωπίζει στα σοβαρά. Μπαίναμε καθημερινώς στο εξειδικευμένο δωμάτιο που προσέφερε η ομάδα, βλέπαμε μαζί τον τρόπο παιχνιδιού και με έκανε με την πάροδο του χρόνου να σκέφτομαι όπως αυτός.\nΑξίζει να σημειωθεί, ότι τον πρώτο μήνα που ήμουν δοκιμαστικά σε αυτή τη θέση, δεν πληρωνόμουν καν, αλλά δεν ήθελα να φέρνω σε δύσκολη θέση την οικογένειά μου και γι’ αυτό έκανα κηπουρική όταν σχόλανα το βράδι από το γήπεδο, έτσι ώστε να έχω ένα μικρό εισόδημα.\nΜετά από αυτό τον μήνα λοιπόν, ο Darren Way, με προσέλαβε κανονικά στη θέση του αναλυτή και συνεχίσαμε μαζί στην τεχνική ηγεσία της ομάδας από τότε όπου και βρισκόμαστε μαζί μέχρι σήμερα».\n«Καθημερινώς ο προπονητής μου προτού σχολάσουμε μου λέει να μη φοβάσε τίποτα γιατί μια μέρα θα είσαι πιο επιτυχημένος από μένα. Πάντα με βοηθά ψυχολογικά γιατί δεν είναι εύκολο να είσαι μακριά από την οικογένεια σου τόσα χρόνια και να δουλεύεις συνεχώς, Χριστούγεννα και Πάσχα και να έχεις μόνο ένα μήνα τον χρόνο για να τους δεις από κοντά».\nΗ χειραψία με Μουρίνιο και οι παίκτες εκατομμυρίων…\n«Το πρώτο επίσημό μου παιχνίδι ως αναλυτής της Γιόβιλ, ήταν με την Έβερτον. Δεν θα το ξεχάσω ποτέ. Μπήκα μέσα στο γήπεδο και είχε 35.000 κόσμο. Κάναμε την προθέρμανση με την ομάδα στον αγωνιστικό χώρο και έβλεπα γύρω μου και έλεγα από την Κύπρο κατέληξα στο γήπεδο με την Έβερτον με τόσο κόσμο γύρω μου. Ήμουν στον πάγκο και είχα στο μυαλό μου ότι δίπλα μου κάθονται παίκτες εκατομμυρίων όπως τους Λένον και Λαμέλα.\nΚαι επίσης το άλλο στιγμιότυπο που δεν πρόκειται να ξεχάσω ποτέ είναι ότι έδωσα χέρια με τον Μουρίνιο όταν βρεθήκαμε αντιμέτωποι με τη Μάντσεστερ Γιουνάιτεντ στον 4ο γύρο του FA Cup στο γήπεδό μας. Ήταν το πρώτο παιχνίδι του Άλεξ Σάντσεζ μάλιστα, μόλις είχε πάρει μεταγραφή στη Γιουνάιτεντ».\nΤο μήνυμα του Γιάννη Ιωσήφ σε κάθε νεαρό που έχει όνειρα…\n«Όταν είσαι 15 χρονών, πρέπει να έχεις ένα όνειρο και η δουλειά που θα κάνεις στο μέλλον να είναι αυτή που αγαπάς. Όποιος έχει το όνειρο να κάνει κάτι, να το ακολουθήσει και να μην αφήσει κανένα να παρεμβαίνει στον δρόμο του και όταν θέλεις κάτι τόσο πολύ θα το πετύχεις. Έχει πάρα πολλούς που πέτυχαν γιατί πολύ απλά ακολούθησαν αυτό που αγαπούσαν».\nΚαλή συνέχεια, Γιάννη Ιωσήφ!\nΤορναρίτης για κάρμα, κορωνοϊό και αξίες της ζωής\n16 ΜΑΡ 2020, 15:32\nΓνωστός για τις αναρτήσεις του ο Χριστόφορος Τορναρίτης, χτυπά ξανά με ένα σκίτσο, όπου ανέβασε σε μέσο κοινωνικής δικτύωσης\nTo μήνυμα με νόημα του Μαλέκου για κορωνοϊό με φόντο τα στημένα\n16 ΜΑΡ 2020, 13:40\nΗ ανάρτηση του Κώστα Μαλέκου, μετά και τις τελευταίες εξελίξεις στο κυπριακό ποδόσφαιρο\nΟ Καρέρα φέρνει ανατροπή για τον Χουλτ που «απασχολεί» τον ΑΠΟΕΛ\n15 ΜΑΡ 2020, 14:57\nΠαρ' όλα αυτά, οι γαλαζοκίτρινοι δεν έχουν επιβεβαιώσει οτιδήποτε αφορά τον παίκτη


Είστε εδώ: Home / ΣΙΝΕΜΑΝΙΑ / «Αριστουργήματα των τελευταίων χρόνων» στις αίθουσες Τορνές και Κασσαβέτης του ΦΚΘ – Είσοδος ελεύθερη.\n10 Σεπτεμβρίου 2017 171 Views\nΗ ταινία Teza, που διαδραματίζεται στην Αιθιοπία του 1970, αφηγείται την ιστορία ενός νεαρού Αιθίοπα που επιστρέφει στη χώρα του μετά από μεταπτυχιακές σπουδές στη Γερμανία. Ο νεαρός Ανμπερμπέρ επιστρέφει την περίοδο που ο Ψυχρός Πόλεμος είναι στο απόγειό του και η Αιθιοπία βρίσκεται κάτω απ’ το μαρξιστικό καθεστώς του Μενγκίστου Χαϊλέ Μαριάμ. Ενώ εργάζεται σ’ ένα κέντρο υγείας, γίνεται μάρτυρας μιας φρικτής δολοφονίας και συγκρούεται με τους γκάνγκστερ που διαφεντεύουν τη χώρα.\nΤο καθεστώς τον στέλνει σ’ ένα πόστο στην Ανατολική Γερμανία. Εκεί δράττεται της ευκαιρίας και καταφεύγει στη Δύση, όπου μένει έως την πτώση του Τείχους του Βερολίνου και την ανατροπή του στρατιωτικού καθεστώτος στην Αιθιοπία. Τώρα, στα 60 του χρόνια, ο Ανμπερμπέρ επιστρέφει στο χωριό του. Αν και βρίσκει παρηγοριά ζώντας με την ηλικιωμένη μητέρα του, αισθάνεται αποξενωμένος απ’ τους άλλους γύρω του μετά τη μακροχρόνια απουσία, ενώ το παρελθόν του τον απογοητεύει και τον στοιχειώνει. Η ταινία καλύπτει τρεις δεκαετίες πολιτικών αναταραχών στην πολύπαθη αφρικανική χώρα και υπογράφεται από έναν από τους μεγαλύτερους σκηνοθέτες της Μαύρης Ηπείρου.\nΟ πρώτος πόλεμος του Λιβάνου, τον Ιούνιο του 1982. Ένα μοναχικό τανκ στέλνεται να ερευνήσει μια εχθρική πόλη, την οποία η ισραηλινή αεροπορία έχει ήδη βομβαρδίσει. Αυτό που αρχικά φαίνεται σαν μια επιχείρηση ρουτίνας ξεφεύγει σταδιακά απ’ τον έλεγχο και μετατρέπεται σε παγίδα θανάτου, σ’ έναν ανατριχιαστικό εφιάλτη. Ο Σμούλικ ο πυροβολητής, ο Άσι ο αρχηγός της αποστολής, ο Χερτζλ ο γεμιστής και ο Γιγκάλ ο οδηγός αποτελούν το πλήρωμα του τανκ. Τέσσερα εικοσάχρονα αγόρια που χειρίζονται μια μηχανή θανάτου. Μπλεγμένοι στα παράλογα, άδικα δίχτυα του πολέμου, είναι τρομοκρατημένοι από τις φρικαλεότητές του. Ο Λίβανος είναι μια προσωπική ταινία, μια ταινία για τέσσερα αγόρια που δεν είχαν ποτέ πριν εμπλακεί σε κάποια πράξη βίας και τώρα προκαλούν το θάνατο ανθρώπων, μια ταινία για την επιβίωση απέναντι σε μια ορατή απειλή θανάτου• μια σύγκρουση ανάμεσα στα βασικά ένστικτα και στην ανθρώπινη συνείδηση που δεν μπορεί παρά να έχει θύματα.


Mπιφτέκι τόνου TRATA με βραστά λαχανικά - Konva\nΓια το μπιφτέκι τόνου:\n2 κονσέρβες τόνος TRATA καπνιστός\n1 τεμ κρεμμύδι\n1/3 μάτσου δυόσμος\nΓια τα βραστά λαχανικά:\n2 τεμ. πατάτα\n2 τεμ κολοκύθι\nΚαθαρίζουμε και ψιλοκόβουμε το κρεμμύδι. Πλένουμε και ψιλοκόβουμε το δυόσμο. Σε μία λεκάνη προσθέτουμε τις κονσέρβες του τόνου (στραγγισμένες), τα αυγά και τα υπόλοιπα υλικά για το μπιφτέκι και ανακατεύουμε. Σκεπάζουμε με μεμβράνη και παγώνουμε για 30 λεπτά. Πλάθουμε σε σχήμα μπιφτεκιού και ψήνουμε σε τηγάνι γκριλ και από τις δύο μεριές για 12 λεπτά. Καθαρίζουμε και πλένουμε τα λαχανικά. Σε μία κατσαρόλα με αλατισμένο νερό βράζουμε το σταμναγκάθι. Σουρώνουμε και κρυώνουμε. Κόβουμε τα λαχανικά σε τέταρτα και βράζουμε με τη σειρά το καρότο, το κολοκύθι και την πατάτα. Κρυώνουμε και σουρώνουμε. Μαρινάρουμε τα λαχανικά με ελαιόλαδο, αλάτι και πιπέρι. Σερβίρουμε σε ατομικές μερίδες.\n* Τα μπιφτέκια μπορούν να ψηθούν στο φούρνο στους 160ºC για 25λεπτά.\n** Μπορούμε να δώσουμε σχήμα κεμπάπ και να ψήσουμε σε γκριλ ή στο φούρνο.


Μανθάτης για Εθνική Ελπίδων: «Είμαστε καλύτεροι την Κροατία»\nΓια την πολύ καλή πορεία της Εθνικής Ελπίδων στα προκριματικά του Euro 2019 και το κρίσιμο επόμενο παιχνίδι με την Κροατία, μίλησε ο διεθνής επιθετικός του Πανιωνίου\nΑήττητη είναι στον όμιλό της για τα προκριματικά του Euro 2019 η Εθνική Ελπίδων που πέρασε με νίκη 2-1 από την δύσκολη έδρα της Τσεχίας.\nΟ διεθνής παίκτης, Γιώργος Μανθάτης, μίλησε στον ΣΠΟΡ FM 94,6 και τον Σωτήρη Ταμπάκο για την πορεία του αντιπροσωπευτικού μας συγκροτήματος, το οικογενειακό κλίμα μέσα στην ομάδα, αλλά και το κρίσιμο παιχνίδι που έρχεται κόντρα στην Κροατία.\nΑναλυτικά, η συνέντευξη του εξτρέμ του Πανιωνίου, Γιώργου Μανθάτη στην εκπομπή «Επίθεση από τα μπακ»:\nΓια τη νίκη κόντρα στην Τσεχία: «Υπάρχει μεγάλη ικανοποίηση και από το τεχνικό επιτελείο και τους παίκτες. Περάσαμε μέσα από μια δύσκολη έδρα. Ήταν κομβικό παιχνίδι. Μας έδωσε ψυχολογία για το επόμενο ματς με την Κροατία, που στην ουσία είναι ο τελικός».\nΓια το οικογενειακό κλίμα στην Εθνική Ελπίδων: «Αυτή η Εθνική είμαστε πολλά χρόνια μαζί, είμαστε μια οικογένεια, το έχουμε δημιουργήσει μεταξύ μας αυτό. Ποτέ δεν φοβόμαστε να παίξουμε μπάλα. Πιστεύουμε πολύ στους εαυτούς μας. Έχουμε πολύ καλό ρόστερ με πολλή ποιότητα και πάμε πάντα με την ψυχολογία του νικητή. Έχουμε πάρα πολύ καλό κλίμα. Όταν έρχονται οι κλήσεις είμαστε πολύ χαρούμενοι που θα βρεθούμε όλοι μαζί. Στόχος είναι να φτάσουμε στην τελική φάση στην Ιταλία, πάνω από όλα γιατί το αξίζουμε».\nΓια το ότι δεν παίζουν κάποιοι παίκτες στις ομάδες τους: «Το παιχνίδι με την Τσεχία το χαρακτήρισα κομβικό για ακόμα ένα λόγο: γιατί προερχόμαστε όλοι από προετοιμασίες με τις ομάδες μας. Άλλοι ήταν εκτός. Λίγοι είναι οι παίκτες που έχουν αγωνιστικό ρυθμό και έχουν παιχνίδια στα πόδια τους. Αν βάλουμε κάτω την περσινή ενδεκάδα, οι περισσότεροι παίκτες ήμασταν βασικοί και παίζαμε. Τώρα ερχόμασταν από προετοιμασία και είχαμε να βρεθούμε από το παιχνίδι με την Τσεχία στην Ξάνθη, από το Μάρτιο. Ήταν λίγο δύσκολο, αλλά τα καταφέραμε και τώρα κοιτάζουμε το επόμενο παιχνίδι με την Κροατία στις 12 Οκτωβρίου. Όλος ο κόπος, όλος ο ιδρώτας, όλες οι προσπάθειες είναι σε αυτό το παιχνίδι. Το σημαντικό είναι ότι είναι στο χέρι μας. Εξαρτάται από εμάς».\nΓια το πώς θα αντιμετωπίσουν το παιχνίδι με την Κροατία: «Δεν πρέπει ποτέ να σκεφτούμε ότι πάμε για το Χ και να μείνουμε πίσω. Ποτέ δεν παίξαμε έτσι ως τώρα. Γι' αυτό έχουμε αποτελεσματικότητα στο γκολ. Έχουμε βάλει 24 γκολ και έχουμε δεχτεί τρία. Ποτέ δεν φοβηθήκαμε τον αντίπαλο. Δεν πρέπει να το κάνουμε τώρα. Αλλά ο προπονητής θα μας προετοιμάσει κατάλληλα και θα είμαστε έτοιμοι. Είμαστε πολύ καλύτερη ομάδα από την Κροατία. Ατομικά έχουμε πολλή ποιότητα. Αυτό που μας διακρίνει από τις άλλες ομάδες είναι ότι είμαστε οικογένεια κι αυτό είναι που μας έχει φτάσει ως εδώ».\nΓια τον Πανιώνιο: «Με τον ΠΑΣ είχα ένα διετή δανεισμό που ο Ολυμπιακός μπορούσε να σπάσει. Γύρισα, έκανα προετοιμασία με τον Ολυμπιακό. Βρέθηκα εκτός πλάνου του προπονητή, που αυτό μπορεί να συμβεί, δεν έγινε κάτι. Τα έβαλα κάτω και νομίζω ότι ο Πανιώνιος ήταν η καλύτερη επιλογή. Είναι ομάδα με φιλοδοξία, στόχους και με καλούς ποδοσφαιριστές. Είναι ένας υγιής σύλλογος. Είναι ένα καλό βήμα. Δεν το βλέπω σαν πισωγύρισμα. Εκεί μπορώ να εξελιχθώ».


ΖΕΙΔΩΡΟΝ: Αφιερωμένο στο δίδυμο των επιτυχιών: Νοικοκυρές και γυναίκες στη σύνταξη πουλάνε το κορμί τους για 5 ευρώ!!! (φωτο)\nΑφιερωμένο στο δίδυμο των επιτυχιών: Νοικοκυρές και γυναίκες στη σύνταξη πουλάνε το κορμί τους για 5 ευρώ!!! (φωτο)\nESPRESSO: Αποκλειστικό φωτορεπορτάζ στην καρδιά της Αθήνας\nΗ θλιβερή πραγματικότητα που τις έβγαλε στο πεζοδρόμιο αποκαλύπτεται μέσα από τα επίσημα στοιχεία της Αστυνομίας, που έχει στη διάθεσή της η «Espresso». Οπως προκύπτει από τα στοιχεία που συγκεντρώθηκαν από τις επιχειρήσεις της ΕΛ.ΑΣ. για τον έλεγχο της πορνείας στην Αθήνα, έχουν αυξηθεί κατά πολύ οι Ελληνίδες εκδιδόμενες αλλά και τα όρια ηλικίας τους.\nΣύμφωνα με πληροφορίες, έχουν δημιουργηθεί νέες πιάτσες αγοραίου έρωτα, στην οδό Πατησίων, όπως επίσης και στο Σχιστό Κορυδαλλού, αρκετά κοντά στον καταυλισμό που έχει στηθεί για τους πρόσφυγες στον Σκαραμαγκά.\nΛίγο πριν από τα μεσάνυχτα της Παρασκευής η Ομόνοια γίνεται αφετηρία για το οδοιπορικό στις πιάτσες της παράνομης πορνείας. Στη συμβολή των οδών Ξούθου και Σατωβριάνδου συναντάμε το γνώριμο σκηνικό, με δεκάδες γυναίκες (κυρίως αφρικανικής καταγωγής) να περιμένουν τους επίδοξους πελάτες.\nΛίγα μέτρα πιο κάτω, στην οδό Σωκράτους, έξω από ένα μαγαζί και ανάμεσα σε δεκάδες αλλοδαπές στέκεται μία Ελληνίδα γύρω στα 60, η εμφάνιση της οποίας προδίδει ότι είναι «φρέσκια» παρουσία στη γνωστή πιάτσα.\nΗ οδός Πατησίων είναι ένα από τα πιο γνωστά στέκια του αγοραίου έρωτα, όπου καθημερινά εκδίδονται γυναίκες που προέρχονται από τη Βουλγαρία, τη Ρωσία, την Τσεχία αλλά και χώρες της Αφρικής.\nΑυτοκίνητα κινούνται αργά και οι οδηγοί σταματούν για να «ψωνίσουν» ή κάνουν απλά μία περαντζάδα για να χαζέψουν. Ο «τιμοκατάλογος» αρχίζει από τα 5 ευρώ, αλλά μπορεί να φτάσει και τα 25, ανάλογα με τα «γούστα» του πελάτη.\nΕξω από ένα μαγαζί επί της Πατησίων στέκονται δύο Ελληνίδες που είναι άνω των 60 ετών. Οταν η «Espresso» επιχειρεί να τις προσεγγίσει σαστίζουν! Η μία αποκαλύπτει την ηλικία της: «Είμαι 55 ετών» λέει. Και οι δύο απαντούν αρνητικά στο ερώτημα αν κάνουν καιρό το αρχαιότερο επάγγελμα στον κόσμο. Ομως, αρνούνται να αποκαλύψουν αν και πού εργάζονταν στο παρελθόν. «Αρχισα να βγαίνω στους δρόμους πριν από επτά χρόνια. Οικονομικά ήμουν σε άσχημη κατάσταση» τονίζει.\nΣε ένα από τα παλιά ιστορικά «σπίτια» στο Μεταξουργείο, όπου παλιότερα οι οίκοι ανοχής ζούσαν στιγμές... δόξας, ο ιδιοκτήτης Κ.Γ. αναφέρει ότι οι περισσότερες ιερόδουλες είναι γύρω στα 25 με 35, αλλά κάποιες που είναι πολλά χρόνια στο επάγγελμα είναι μεγαλύτερες: «Στους δρόμους είναι διαφορετικά τα κυκλώματα, διαφορετικές οι καταστάσεις και οι συνθήκες» επισημαίνει στην «Espresso» και εξηγεί:\nΑπό την τελευταία έρευνα της ΕΛ.ΑΣ. προέκυψε ότι οι περισσότερες εκδιδόμενες γυναίκες είναι έως 45 ετών. Ωστόσο, εντοπίστηκαν να εκδίδονται και πολύ μεγαλύτερες, μεταξύ των οποίων μία 69χρονη, μία 67χρονη, μία 65χρονη και μία 64χρονη, που φυσικά δεν ήταν οι μοναδικές μεγάλης ηλικίας!\nΚατά τον έλεγχό τους οι αστυνομικοί βρήκαν άλλες τέσσερις γυναίκες μεταξύ 59 και 63 ετών, αλλά και τρεις μεταξύ 56 και 59 ετών. Παράλληλα, εντοπίστηκαν τέσσερις 55χρονες εκδιδόμενες, δύο 54χρονες, τέσσερις 53χρονες και άλλες τέσσερις 50χρονες. Πάντως, οι 40χρονες ήταν οι περισσότερες, καθώς οι αστυνομικοί βρήκαν στους δρόμους της Αθήνας δέκα από αυτές.\nΕτικέτες Αθήνα, Νέο Μνημόνιο, πολιτικοί, Πορνεία, Φτώχεια


Διαγωνισμοί Archives - Paradise Radio 90.3\nTop, Διαγωνισμοί 21 Οκτωβρίου 2019 0Comments 0Likes\nDisney On Ice Κερδίστε διπλες προσκλήσεις\nΣτείλτε μήνυμα στο 19600 Γράψτε 903 κενό και Disney On Ice Ο διαγωνισμός θα ολοκληρωθεί στις 20 Νοεμβρίου. Κάθε μήνυμα είναι και μια συμμετοχή. H Disney On Ice παρουσιάζει το Frozen την διασημότερη και βραβευμένη με OSCAR® ταινία κινουμένων σχεδίων της Disney ζωντανεύει στον πάγο! Θεσσαλονίκη,PΑΟΚ Sports Arena 29 –…\nTop, Διαγωνισμοί 3 Οκτωβρίου 2019 0Comments 0Likes\nΑδύναμα μαλλιά με τάση τριχόπτωσης;\nΕμπιστευτείτε το δυναμωτικό σαμπουάν Anaphase+ της DUCRAY ! Δυναμώνει την τρίχα, προετοιμάζει το τριχωτό για τις αγωγές κατά της τριχόπτωσης, προσδίδει όγκο, δύναμη και ζωντάνια στα μαλλιά. Aπαραίτητο βήμα για υγιή & όμορφα μαλλιά! Κερδίστε το με τρία απλά βήματα Κάντε LIKE στο post, Κοινοποιήστε το και γράψτε ένα σχόλιο…\nΔιαγωνισμοί 18 Οκτωβρίου 2018 0Comments 1Like\nH No1 παρέα, οι No1 εκδηλώσεις\nH No1 παρέα, οι No1 εκδηλώσεις από το No1 ραδιόφωνο της Ξανθης Paradise 90,3!\nΔιαγωνισμοί 4 Αυγούστου 2014 0Comments 0Likes\nΔΙΑΓΩΝΙΣΜΟΣ VITA PLUS\nΟ Paradise 90,3 και ο Nova 93,1 λένε ναι στην υψηλή αισθητική φροντίδα… Πάρε μέρος στο μεγάλο καλοκαιρινό διαγωνισμό Ομορφιάς που διοργανώνουν τα Vita Plus σε συνεργασία με τον Paradise 90,3 και τον Nova 93,1 και κέρδισε! Πες ναι στην υψηλή αισθητική φροντίδα! Δύο προγράμματα αδυνατίσματος και λιπογλυπτικής σώματος…


Ερχεται τσουχτερό πρόστιμο για τα λύματα στο Θριάσιο | Η Εφημερίδα των Συντακτών\nΣτη συνεδρίαση της Πέμπτης θα συζητηθεί η πρόταση της Ευρωπαϊκής Επιτροπής που προβλέπει ημερήσιο πρόστιμο 34.974 ευρώ από την ημέρα που θα εκδοθεί η απόφαση ώς τη συμμόρφωση της χώρας μας, καθώς και εφάπαξ, επίσης ημερήσιο, πρόστιμο 3,828 εκατ. ευρώ από την πρώτη καταδικαστική απόφαση που είχε εκδοθεί τον Ιούνιο του 2004.\nΤο έργο εντάσσεται στο πλαίσιο της παλαιότερης κοινοτικής οδηγίας που επιβάλλει την επεξεργασία των αστικών λυμάτων ώς το τέλος του 1998 για όλους τους οικισμούς με πληθυσμό άνω των 10.000 κατοίκων.\nΣτην περίπτωση του Θριάσιου περιλαμβάνει τους Δήμους Ελευσίνας, Ασπροπύργου, Μαγούλας και Μάνδρας.\nΟι εργασίες για το αποχετευτικό σύστημα ξεκίνησαν με καθυστέρηση, προχώρησαν με πολλά παρατράγουδα και το έργο εγκαινιάστηκε μόλις το 2012. Στην πραγματικότητα υπολειτουργεί ώς σήμερα, καθώς υποδέχεται μόλις το 28% των λυμάτων της περιοχής.\nΟ βιολογικός καθαρισμός είχε υπολογιστεί να επεξεργάζεται 20.000 κυβικά λυμάτων την ημέρα, ποσότητες που δεν εξασφαλίζονται γιατί δεν έχουν προχωρήσει οι συνδέσεις των ακινήτων με το δίκτυο αποχέτευσης.\nΕπίσης μεγάλες περιοχές, όπως η Παραλία Ελευσίνας και ο Παράδεισος, δεν έχουν αποκτήσει ώς τώρα συλλεκτήριους αγωγούς.\nΣτην πορεία διαπιστώθηκε ότι τεχνικές δυσκολίες αλλά και η οικονομική κρίση εμποδίζουν τους ιδιοκτήτες να συνδεθούν με το αποχετευτικό δίκτυο.\nΗ ΕΥΔΑΠ, πριν από δύο χρόνια, αποφάσισε να χορηγήσει 2.500 ευρώ (συν ΦΠΑ) για κάθε σύνδεση και δικαίωμα εξόφλησης σε 72 μήνες, χωρίς τόκους.\nΕτοιμάζουν το πωλητήριο της ΛΑΡΚΟ\nΜε... μπαμπούλα το Ευρωπαϊκό Δικαστήριο, η κυβέρνηση ετοιμάζει επώδυνη «λύση» για τη ΛΑΡΚΟ, η οποία έχει φορτωθεί λάθος επιλογές και με βάση τους οικονομικούς δείκτες είναι προβληματική.


ΣΗΜΕΡΑ ΟΣΕΣ ΤΕΡΜΑΤΙΣΑΝ ΣΤΙΣ ΘΕΣΕΙΣ 13Η-18Η - Χανιώτικα Νέα\nΣΗΜΕΡΑ ΟΣΕΣ ΤΕΡΜΑΤΙΣΑΝ ΣΤΙΣ ΘΕΣΕΙΣ 13Η-18Η\nΜε τις ομάδες που τερμάτισαν στις θέσεις 13η-18η συνεχίζουμε σήμερα το αφιέρωμα στους σκόρερ της Α’ κατηγορίας και παράλληλα παρουσιάζουμε μερικά στοιχεία για την ιστορία των συλλόγων αυτών.\nΟι ρίζες του Ικάρου ξεκινούν το 1959 στο Πασακάκι και δηλώνει συμμετοχή αμέσως στην Β’ κατηγορία στην οποία τρία χρόνια μετά ως πρωταθλητής (61) ανεβαίνει στην Α’. Εκεί αγωνίζεται για μία εξαετία αλλά το 1968 η Χούντα διαλύει κάμποσες ομάδες και μαζί τον Ικαρο. Ετσι επανιδρύεται το 1979 και κατακτά δύο συνεχόμενους τίτλους σε Γ’και Β’ που τον φέρνουν από το 1981-82 μόνιμο μέλος στην Α’. Μόνο δύο φορές την …απαρνήθηκε όταν δοκίμασε την τύχη του στο περιφερειακό (1991 και 2008) ενώ συνολικά στην Α’ έχει 33 συμμετοχές με καλύτερες θέσεις την 2η το 1990 και το 1993. Εχει λάβει μέρος και σε δύο τελικούς κυπέλλου: το 1989 ηττήθηκε 3-0 από τον ΑΟΧ όμως επτά χρόνια αργότερα κατέκτησε το τρόπαιο νικώντας 2-0 τον γειτονικό Μινώταυρο.\nΟι σκόρερ φέτος: Βρεττός 12 γκολ (1 κύπελλο), Δημούσης 10, Καρατζάς 6 (1), Κοπάσης 5 (2), Τζεγιαννάκης 4, Δασκαλάκης 4, Λαζαρίδης 3, Καράκης 3, Λιονάκης Μαρκ. 2, Μητριτσάκης 1 (1), Βογιατζής 1. Ενα τέρμα στο πρωτάθλημα προήλθε από αυτογκόλ του Αλμυρά (Δόξας) και ένα στο κύπελλο από αυτογκόλ του Χατζηδάκη Ν. (πάλι με την Δόξα).\nΗ ομάδα ιδρύθηκε το 1958 και ένα χρόνο αργότερα εμφανίζεται στο πρωτάθλημα της Β’ κατηγορίας ΕΠΣΧ (59-60) για να υποβιβαστεί αμέσως στην Γ’. Δυστυχώς τα στοιχεία σε Β’ και Γ’ που έχουμε είναι ελλειπή πάντως την περίοδο 1964-65 τον ξαναβρίσκουμε στην Β’ όταν η κατηγορία έγινε σε δύο ομίλους, υποβιβάζεται πάλι αμέσως όταν η Β’ επιστρέφει σε ενιαίο όμιλο ενώ από το 1975-76 καθιερώνεται στην μεσαία τοπική κατηγορία. Εξαίρεση η διετία (1981 και 82) που κάνει ένα τελευταίο πέρασμα από την Γ’ στην οποία το 81-82 κατακτά τον τίτλο στον 1ο όμιλο. Ετσι επανέρχεται στην Β’ και μάλιστα μετά από μία τριετία ως πρωταθλητής (1984-85) εξασφαλίζει για πρώτη φορά την άνοδο στην Α’. Μένει μία χρονιά αλλά με την 3η θέση στη Β’ το 1986-87 επιστρέφει αμέσως για να παραμείνει 4 χρόνια στην Α’. Ακολουθούν δύο ακόμα παρουσίες στην Β’ και ένα ακόμα πρωτάθλημα εκεί (1993). Από το 1993-94 είναι σχεδόν συνέχεια στην Α’ με τρεις εξαιρέσεις. Το 2001 (3ος) και το 2005 (2ος) όταν έπαιξε στην Β’ επισρτρέφωντας άμεσα στην μεγάλη τοπική κατηγορία και το 2007-08 όταν βρέθηκε στο περιφερειακό ως 4ος στην Α’ ένα χρόνο πριν εκμεταλλευόμενος την αδυναμία των Αστέρα Χαλέπας και Ιδομενέα να δηλώσουν συμεμτοχή και αφού υπήρξε γερό παρασκήνιο με τον Γιούχτα που πήγε να του φάει την θέση! Η 4η θέση είναι και η καλύτερη στις συνολικά 19 παρουσίες του Γρανίτη στην Α’. Οι σκόρερ φέτος: Κουντουράκης 11 γκολ, Δοξάκης 10 (1 κύπελλο), Τόλιας 9 (3), Νικολιουδάκης 8, Τσαγκαράκης 5, Μαυρεδάκης Νικηφ. 4 (2), Λόγκο 2, Θεοδωρογλάκης 2, Σγουράκης 2, Σφηναρολάκης 1 (2), Κυριακάκης 1, Βακαλουνάκης 1. Οι Μαραντόν, Σταυρουλάκης και Κοτζαμιχάλης σκόραραν μία φορά στο κύπελλο ενώ στο πρωτάθλημα άλλα 3 τέρματα προήλθαν από αυτογκόλ των Μπολάνη (Κρ. Αστέρας), Κοκολάκη Μ. (Αλμυρός) και Καβουκίδη (Κρ. Αστέρας)\nΟ ΑΟ Κεραμειά ιδρύθηκε το 1980 και τον επόμενο χρόνο έλαβε μέρος στην Γ’ κατηγορία. Το 1984 ήταν 2ος στον 1ο όμιλο και ανέβηκε στην Β’, επέστρεψε στη Γ’ μετά από δύο περιόδους και το 1988-89 πήρε τον τίτλο και βρέθηκε ξανά στην Β’. Από τότε μέχρι πέρυσι και με εξαίρεση την περίοδο 1999-00 (όταν έπαιξε στην Γ’ τερματίζοντας 2ος) ήταν συνεχώς στην δεύτερη τοπική κατηγορία και το περασμένο καλοκαίρι ανέβηκε για πρώτη φορά στην Α’ όπου τα πήγε αρκετά καλά φέτος στην παρθενική του παρουσία με την 15η θέση. Αν έλειπαν και κάποιες αποβολές στο φινάλε σε ένα αδιάφορο παιχνίδι…\nΟι σκόρερ φέτος: Λιονάκης 12 γκολ (2 κύπελλο), Μανωλακάκης Γ. 11 (3), Μπουρμπάκης Γ. 2 (1), Παλαθούρας Ν. 2 (1), Παλαθούρας Π. 2, Χαριζάϊ 2, Μητριτσάκης 2, Μανωλακάκης Κ. 2, Τσαγκαράκης 1, Ποντικάκης 1, Κοντόπουλος Βαγγ. 1, Μπουρμπάκης Ι. 1 ενώ ένα ακόμα τέρμα στο πρωτάθλημα προήλθε από αυτογκόλ του Αθανασίου (Ικαρος)\nΜε 33 παρουσίες στην Α’ ο σύλλογος της Σούδας είναι μία ακόμα από τις πιο παραδοσιακές δυνάμεις στην κατηγορία και ας μην έχει κατακτήσει τον τίτλο. Εξι φορές ήταν 3ος (79, 83, 88, 97, 05, 08) και αυτή ήταν η καλύτερη θέση αφού άλλες δύο φορές που ήταν 2ος τελικά μετά από πλέι οφ τερμάτισε 4ος (2000 και 02)! Παρόλα αυτά την τελευταία φορά εξασφάλισε την άνοδο του στο επανεμφανιζόμενο περιφερειακό το 2002-03 και αφού είχαμε σκληρό …πόκερ για να αυξηθούν οι ομάδες από 14 σε 16 στον κρητικό όμιλο. Εκεί από ομάδα έκπληξη (4ος) την πρώτη χρονιά οπισθοχώρησε στην δεύτερη παρουσία του και επέστρεψε στην Α’. H ομάδα ιδρύθηκε το 1958 και ένα χρόνο μετά δηλώνει συμμετοχή στην Β’ κατηγορία. Το 1963-64 κατακτά τον τίτλο και ανεβαίνει για πρώτη φορά στην Α’ αλλά επιστρέφει αμέσως στη Β’. Ενας ακόμα τίτλος στην Β’ έρχεται το 1969 αλλά και πάλι είναι περαστικός από την πιο μεγάλη τοπική κατηγορία. Ομως το 1977 -και ενώ στα μέσα στης δεκαετίας του ’70 χάνουμε τα ίχνη του, μάλλον υπολειτουργούσε- κατακτώντας το πρωτάθλημα στον 1ο όμιλο επέστρεψε για να γίνει μόνιμος “κάτοικος” στην Α’. Εξαίρεση οι δύο παρουσίες στο περιφερειακό και μία “σκιά” με τον υποβιβασμό το 1994-95 στην Β’ από την οποία βέβαια γύρισε αμέσως ως πρωταθλητής. Μεγάλη στιγμή το κύπελλο που κατέκτησε το 2002 (4-0 την Παλαιόχωρα) μετά από δύο χαμένους τελικούς (1980 και 83)\nΟι σκόρερ φέτος: Πολάκης 12 γκολ (2 κύπελλο), Περιβόλας 5 (1), Αράπη 5, Βροντάκης Α. 5, Ζερβουδάκης 5, Στεφανίδης 3, Κοσμαδάκης 2 (2), Καραγιαννίδης 2, Γαλανάκης Α. 2, Τσίτας 1 (3), Κεμπάτσι 1, Σκαλέρης 1.\nΗ ομάδα των Τσικαλαριών ιδρύθηκε το 1984 και έπαιξε για τρεις περιόδους στην Γ’ κατηγορία. Πάντα τερμάτιζε 3ος αλλά την …τρίτη χρονιά (’88) κέρδισε την άνοδο στην Β’. Μετά από δύο παρουσίες εκεί επέστρεψε στην Γ’ όπου κέρδισε τον τίτλο (’90), ξαναγύρισε στην Β’ και με κεκτημένη ταχύτητα το 1991-92 πήρε την 2η θέση που τον έφερε για πρώτη φορά στην Α’. Μετά από μία εξαετία έπεσε στην Β’ και μετά από δύο σεζόν το 2000 ως 4ος επεστρεψε στην Α’. Ακολούθησε μία περίοδος στην Α’ και άλλη μία που δεν κατέβηκε καν να αγωνισθεί (2001-02). Μετά από αυτό έπεσε “αμαχητί” στην Β’ και μετά από 4 χρόνια ακόμα πιο χαμηλά (Γ’). Το 2006-07 (2ος στον 2ο όμιλο) μετά από αγώνα μπαράζ με τον Διγενή επανέρχεται στην Β’ και πέρυσι κατακτά τον τίτλο που τον επανέφερε μετά από 8 χρόνια στην Α’. Συνολικά μετράει 9 παρουσίες στην Α’ (ή 8 αν αφαιρέσουμε το 02′) με καλύτερη θέση την 7η το 2000-01.\nΟι σκόρερ φέτος: Ράμφος 11 γκολ (1 κύπελλο), Νταγκουνάκης 9 (1), Κουρκουμελάκης 7, Παππάς 4, Κουκλάκης 4, Κοκοτσάκης 3 (1), Προεστάκης 3, Μπραουδάκης 2, Χατζησαρρής 1, Ιππέκης 1, Φαραζής 1, Σωμάκης 1. Από ένα γκολ στο κύπελλο σημείωσαν οι: Βλαχάκης Ν., Χατζηδάκης Στ., Μιχελαράκης.\nΗ ομάδα της Γεωργιούπολης ιδρύθηκε το 2000 και στην πρώτη της παρουσία στην Γ’ κατηγορία κερδίζει την άνοδο με την 2η θέση που πήρε στον 1ο όμιλο. Η επόμενη πενταετία την βρίσκει στην Β’ όπου κατακτάει τον τίτλο το 2005-06. Ακολουθούν δύο χρόνια στην Α’, ενώ πέρυσι έπαιξε ξανά στην Β’ από την οποία όμως επανήρθε αμέσως καταλαμβάνοντας την 3η θέση και εκμεταλλευόμενη το γεγονός ότι πέρυσι δεν υποβιβάστηκε καμιά χανιώτικη ομάδα από το περιφερειακό.\nΟι σκόρερ φέτος: Πετράκης Μ. 10 (1 κύπελλο), Πετράκης Π. 7, Μαρινάκης 6, Μαυρούλης Ν. 5 (1), Τραϊτοράκης Μ. 3 (1), Μαυρούλης Π. 2, Μαλινδρετάκης 2, Μπερικάκης Π. 1 (1), Μπαϊλάκης 1, Κοκολάκης Μ. 1, Γουνάκης 1, Τσαπάκης 1, Μαυρούλης Κ. 1


ACCURAN – οδηγίες: Ενδείξεις και χρήση - HealthyLiving.gr\nACCURAN – οδηγίες: Ενδείξεις και χρήση\nIsotretinoin, Καψάκιο μαλακό 10 mg ή 20 mg.\nΠΡΟΣΟΧΗ: Η ισοτρετινοϊνη είναι Τερατογόνος. Πρέπει να λαμβάνεται ΜΟΝΟ με συνταγή δερματολόγου\nΔραστική ουσία: Isotretinoin\nΈκδοχα: Soya oil, Partially hydrogenated & Hydrogenated Soya oil, Yellow bees wax\nΚάθε μαλακό καψάκιο περιέχει 10 mg ή 20 mg Isotretinoin\nΤο Accuran είναι μαλακό καψάκιο ζελατίνης που περιέχεται σε blister αλουμινίου σε κουτί των 30 καψακίων\nΤΙ ΠΡΕΠΕΙ ΝΑ ΓΝΩΡΙΖΕΤΕ ΓΙΑ ΤΟ ΦΑΡΜΑΚΟ ΠΟΥ ΣΑΣ ΧΟΡΗΓΗΣΕ ΓΙΑΤΡΟΣ ΣΑΣ\nΤο Accuran περιέχει τη δραστική ουσία ισοτρετινοϊνη, η οποία είναι ένα παράγωγο της βιταμίνης Α και ανήκει στην κατηγορία των ρετινοειδών. Τα τελευταία χρησιμοποιούνται συνήθως για τη θεραπεία των δερματικών παθήσεων.\nΗ θεραπεία με Accuran πρέπει να πραγματοποιείται μόνο υπό την επίβλεψη γιατρού Δερματολόγου με εμπειρία στη θεραπεία της βαριάς ακμής και πλήρη κατανόηση των κινδύνων της θεραπείας με ισοτρετινοϊνη και ο οποίος γνωρίζει καλά τον κίνδυνο τερατογένεσης που σχετίζεται με τη θεραπεία με Accuran.\nΒαριές μορφές ακμής (όπως η οζώδης ή η συρρέουσα ακμή ή η ακμή με κίνδυνο μόνιμων ουλών) που ανθίστανται σε επαρκείς θεραπευτικούς κύκλους συνήθους αγωγής με συστηματικώς χορηγούμενα αντιβιοτικά και τοπική θεραπεία.\nH ισοτρετινοϊνη αντενδείκνυται, εάν:\nΥπάρχει πιθανότητα να μείνετε έγκυος\nΠάσχετε από ηπατική ανεπάρκεια\nΈχετε πολύ υψηλά επίπεδα λιπιδίων αίματος (χοληστερόλη, τριγλυκερίδια)\nΈχετε πολύ υψηλά επίπεδα βιταμίνης Α στον οργανισμό σας (υπερβιταμίνωση Α)\nΕμφανίζετε υπερευαισθησία (αλλεργία) στην ισοτρετινοϊνη ή σε οποιοδήποτε άλλο συστατικό του Accuran\nΠαίρνετε τετρακυκλίνες (ένα είδος αντιβιοτικού)\n2.4. 1 Γενικά\nΕάν έχετε ιστορικό υψηλών επιπέδων λιπιδίων αίματος (τριγλυκερίδια ή χοληστερόλη), παρακαλούμε ενημερώστε το γιατρό σας. Ο γιατρός σας θα σας ζητήσει να κάνετε ορισμένες εξετάσεις αίματος, ώστε να παρακολουθεί τις τιμές στο αίμα σας πριν, κατά τη διάρκεια και στο τέλος της θεραπείας με Accuran.\nΤο Accuran μπορεί να αυξήσει τα επίπεδα των ηπατικών ενζύμων. Ο γιατρός σας θα σας ζητήσει να υποβάλλεστε σε τακτικές αιματολογικές εξετάσεις πριν και κατά τη διάρκεια της θεραπείας με Accuran, ώστε να ελέγχει τις τιμές στο ήπαρ σας. Εάν τα επίπεδα ηπατικών ενζύμων εξακολουθούν να είναι υψηλά, ο γιατρός σας μπορεί να μειώσει τη δόση σας ή να διακόψει τη θεραπεία σας με το φάρμακο.\nΕάν πάσχετε από σακχαρώδη διαβήτη το φάρμακο μπορεί να προκαλέσει αύξηση των επιπέδων του σακχάρου στο αίμα σας. Ο γιατρός σας μπορεί να παρακολουθεί συχνότερα τις τιμές σακχάρου στο αίμα σας κατά τη διάρκεια της θεραπείας σας.\nΕάν είστε υπέρβαρος ή πάσχετε από κάποια διαταραχή του μεταβολισμού λιπιδίων ή καταναλώνετε υπερβολικές ποσότητες οινοπνεύματος, μπορεί να αυξηθούν τα επίπεδα των λιπιδίων και γλυκόζης στο αίμα σας. Στις περιπτώσεις αυτές ο γιατρός σας μπορεί να αποφασίσει να υποβάλλεστε συχνότερα σε αιματολογικές εξετάσεις.\nΈχουν αναφερθεί σπάνιες περιπτώσεις κατάθλιψης, ψυχωσικών συμπτωμάτων και πολύ σπάνια απόπειρας αυτοκτονίας. Εάν έχετε οποιουδήποτε είδους ψυχικά προβλήματα ή εάν παρατηρήσετε σημεία κατάθλιψης ενόσω παίρνετε Accuran, παρακαλούμε ενημερώστε το γιατρό σας. Ο γιατρός σας μπορεί να σας παραπέμψει, εφόσον απαιτείται, για κατάλληλη θεραπεία. Η διακοπή της θεραπείας με Accuran, ίσως να μην είναι αρκετή για τη βελτίωση των συμπτωμάτων και ίσως χρειαστείτε περαιτέρω ψυχιατρική ή ψυχολογική αξιολόγηση.\nΕάν εμφανίσετε αλλεργικές αντιδράσεις (ερυθρότητα δέρματος, φαγούρα) ή αναφυλακτική αντίδραση, παρακαλούμε ενημερώστε το γιατρό σας, ο οποίος ίσως διακόψει τη θεραπεία σας με Accuran.\nΕάν έχετε επίμονο πονοκέφαλο, ναυτία, εμετό και θολή όραση, ή σοβαρή (αιμορραγική) διάρροια, παρακαλούμε σταματήστε αμέσως τη θεραπεία και επικοινωνήστε με το γιατρό σας το συντομότερο δυνατόν.\nΗ θεραπεία με Accuran μπορεί να επηρεάσει την ικανότητά σας να βλέπετε τη νύχτα. Κατά τη διάρκεια της θεραπείας με Accuran, μπορεί να εμφανίσετε ξηρότητα στα μάτια σας ή προβλήματα όρασης. Τα φαινόμενα αυτά σπανίως επιμένουν μετά τη θεραπεία. Εάν παρατηρηθούν, παρακαλούμε ενημερώστε αμέσως το γιατρό σας, ώστε να υποβληθείτε σε οφθαλμολογικό έλεγχο. Εάν οδηγείτε ή χειρίζεστε μηχανήματα κατά τη διάρκεια της νύχτας, να είστε πάντα προσεκτικοί, διότι οι μεταβολές αυτές της όρασης μπορεί να εμφανιστούν αρκετά ξαφνικά. Εάν φοράτε φακούς επαφής και εμφανίσετε ξηρότητα στα μάτια σας, μπορεί να χρειαστεί να φορέσετε γυαλιά κατά τη διάρκεια της θεραπείας με Accuran.\nΤο δέρμα σας μπορεί να εμφανίζει μεγαλύτερη ευαισθησία στο ηλιακό φως κατά τη διάρκεια της θεραπείας με Accuran. Αποφύγετε την υπερβολική έκθεση στον ήλιο και μην χρησιμοποιείτε τεχνητούς τρόπους μαυρίσματος (σολάριουμ). Πριν από την έκθεση στον ήλιο, χρησιμοποιείστε αντηλιακό προϊόν με υψηλό δείκτη προστασίας (SPF τουλάχιστον 15).\nH θεραπεία με Accuran μπορεί να κάνει το δέρμα σας πιο εύθραυστο. Η έντονη δερμαπόξεση (απομάκρυνση σκληρού δέρματος ή ουλών) καθώς και η αποτρίχωση με κερί θα πρέπει να αποφεύγονται κατά τη διάρκεια της θεραπείας και για μια περίοδο τουλάχιστον 6 μηνών μετά από αυτή, λόγω της πιθανότητας εμφάνισης ουλών ή ερεθισμού του δέρματος.\nΕπειδή κατά τη διάρκεια της θεραπείας με Accuran μπορεί να εμφανίσετε ξηρότητα του δέρματος και/ ή των χειλιών, μπορείτε να χρησιμοποιείτε μία ενυδατική αλοιφή ή κρέμα καθώς και μαλακτικό προϊόν για τα χείλη.\nΚατά τη διάρκεια της θεραπείας με Accuran έχει παρατηρηθεί μυϊκός πόνος και πόνος στις αρθρώσεις, γι’ αυτό θα πρέπει να φροντίσετε να περιορίσετε την έντονη σωματική δραστηριότητα κατά τη διάρκεια της θεραπείας με Accuran.\nΕάν οι νεφροί σας δε λειτουργούν κανονικά, παρακαλούμε ενημερώστε το γιατρό σας. Η θεραπεία σας θα πρέπει να ξεκινήσει με πολύ χαμηλότερη δόση.\nΕάν πάσχετε από οποιαδήποτε άλλη ασθένεια, παρακαλούμε ενημερώστε το γιατρό σας.\nΜη δώσετε αίμα όσο παίρνετε Accuran καθώς και 1 μήνα μετά το τέλος της θεραπείας με Accuran. Εάν το αίμα σας μεταγγισθεί σε έγκυο, το μωρό της μπορεί να γεννηθεί με σοβαρές συγγενείς διαμαρτίες (εκ γενετής ανωμαλίες).\nΤο φάρμακο αντενδείκνυται κατά τη διάρκεια της κύησης\nΣημαντικό: Το φάρμακο είναι τερατογόνο, μπορεί δηλαδή να βλάψει το έμβρυο. Υπάρχει επίσης αυξημένος κίνδυνος αυτόματης αποβολής.\nΔεν πρέπει να πάρετε χάπια Accuran εάν είστε έγκυος ή εάν υπάρχει πιθανότητα να μείνετε έγκυος κατά τη διάρκεια της θεραπείας και ένα μήνα μετά από αυτή.\nΕάν είστε γυναίκα ασθενής σε αναπαραγωγική ηλικία μπορείτε να πάρετε το φάρμακο μόνον εφόσον:\nΠάσχετε από βαριά ακμή (όπως η οζώδης ή η συρρέουσα ακμή ή η ακμή με κίνδυνο μόνιμων ουλών) που ανθίσταται σε επαρκείς θεραπευτικούς κύκλους συνήθους αγωγής με συστηματικώς χορηγούμενα αντιβιοτικά και τοπική θεραπεία.\nΟ γιατρός σας, σας έχει εξηγήσει τον κίνδυνο τερατογένεσης που σχετίζεται με την ισοτρετινοϊνη, και αντιλαμβάνεστε το λόγο για τον οποίο πρέπει να αποφεύγετε την κύηση και τους τρόπους με τους οποίους θα αποφύγετε την κύηση.\nΈχετε συζητήσει με το γιατρό σας τη χρήση αποτελεσματικών μεθόδων αντισύλληψης. Ο γιατρός σας θα σας δώσει πληροφορίες σχετικά με την αποφυγή της κύησης συμπεριλαμβανομένου και ενός φυλλαδίου σχετικά με την αντισύλληψη, όπου δίνονται εξηγήσεις για τις διάφορες μεθόδους. Μπορεί επίσης να σας παραπέμψει σε ειδικό για συμβουλές σχετικά με την αντισύλληψη.\nΣυμφωνείτε να χρησιμοποιείτε μία τουλάχιστον και κατά προτίμηση δύο αποτελεσματικές μορφές αντισύλληψης για ένα μήνα πριν από την έναρξη της θεραπείας με το Accuran, καθ’ όλη τη διάρκεια της θεραπείας και για ένα μήνα μετά το τέλος της θεραπείας. Πριν την έναρξη της θεραπείας, ο γιατρός σας θα σας ζητήσει να υποβληθείτε σε δοκιμασία κύησης, η οποία θα πρέπει να δώσει αρνητικό αποτέλεσμα.\nΧρησιμοποιείτε αντισύλληψη ακόμη και εάν δεν έχετε περίοδο ή ακόμη και εάν δεν έχετε επί του παρόντος σεξουαλικές επαφές, εκτός εάν ο γιατρός σας αποφασίσει ότι κάτι τέτοιο δεν είναι αναγκαίο.\nΑντιλαμβάνεστε και αποδέχεστε την αναγκαιότητα παρακολούθησης σε μηνιαία βάση και της πιθανής διενέργειας περαιτέρω δοκιμασιών κύησης, σύμφωνα με την κρίση του γιατρού σας. Κατόπιν θα υποβληθείτε σε δοκιμασία κύησης, 5 εβδομάδες μετά το τέλος της θεραπείας με Accuran. Δεν πρέπει να μείνετε έγκυες καθ΄ όλη τη διάρκεια της θεραπείας και για ένα μήνα μετά το τέλος της θεραπείας.\nΟ γιατρός σας μπορεί να ζητήσει από εσάς ή τον κηδεμόνα σας να υπογράψετε ένα έντυπο υπεύθυνης δήλωσης, όπου επιβεβαιώνετε ότι έχετε ενημερωθεί για τους κινδύνους που σχετίζονται με τη θεραπεία με Accuran και ότι αποδέχεστε τα μέτρα προφύλαξης που απαιτούνται.\nΕάν μείνετε έγκυος κατά τη διάρκεια της θεραπείας ή κατά τη διάρκεια ενός μήνα μετά το τέλος της θεραπείας με Accuran, σταματήστε αμέσως να παίρνετε φάρμακα και ενημερώστε το γιατρό σας, ο οποίος μπορεί να σας παραπέμψει σε ειδικό γιατρό, για αξιολόγηση και συμβουλές.\nΓραπτές πληροφορίες σχετικά με το θέμα διατίθενται από το γιατρό σας. Εάν δεν έχετε λάβει τα έντυπα αυτά, παρακαλούμε επικοινωνήστε με το γιατρό σας.\nΓια τις γυναίκες αναπαραγωγικής ηλικίας, οι συνταγές περιορίζονται σε 30 ημέρες θεραπείας. Η συνέχιση της θεραπείας προϋποθέτει μία νέα συνταγή, ενώ κάθε συνταγή ισχύει μόνο για επτά ημέρες.\nΗ λήψη χαπιών Accuran δεν επηρεάζει τη γονιμότητα και τους απογόνους των ανδρών ασθενών. Δεν υπάρχει κανένας περιορισμός όσον αφορά στη διάθεση του φαρμάκου σε άνδρες ασθενείς. Θα πρέπει να θυμάστε να μη δίνετε το φάρμακό σας σε κανέναν άλλο, ιδιαίτερα σε γυναίκες.\nΔεν πρέπει να πάρετε AccuranÒ εάν θηλάζετε, διότι η ισοτρετινοϊνη πιθανόν να περάσει στο γάλα σας και να βλάψει το μωρό σας.\nΗ ισοτρετινοϊνη δεν ενδείκνυται για τη θεραπεία της προεφηβικής ακμής και δεν συνίσταται σε ασθενείς κάτω των 12 ετών.\nΗ ικανότητά σας να βλέπετε τη νύχτα μπορεί να περιοριστεί κατά τη διάρκεια της θεραπείας σας. Τούτο μπορεί να εμφανιστεί ξαφνικά. Σπάνια το φαινόμενο αυτό επιμένει και μετά τη θεραπεία. Θα πρέπει να είστε προσεκτικοί κατά την οδήγηση ή το χειρισμό μηχανημάτων.\n2.5 Αλληλεπιδράσεις με άλλα φάρμακα ή άλλες μορφές αλληλεπίδρασης.\nΠαρακαλούμε ενημερώστε το γιατρό ή το φαρμακοποιό σας εάν παίρνετε ή έχετε πάρει πρόσφατα άλλα φάρμακα, ακόμα και αυτά που χορηγούνται χωρίς ιατρική συνταγή, συμπεριλαμβανομένων των φυτικών προϊόντων.\nΚατά τη διάρκεια της θεραπείας με Accuran, μην παίρνετε τετρακυκλίνες.\nΚατά τη διάρκεια της θεραπείας με Accuran, μην παίρνετε συμπληρώματα διατροφής με βιταμίνη Α. Η ταυτόχρονη λήψη και των δύο φαρμάκων μπορεί να αυξήσει τον κίνδυνο εμφάνισης ανεπιθύμητων ενεργειών. Αποφύγετε τη χρήση κρεμών και/ ή τοπικών κερατολυτικών παραγόντων, εκτός εάν σας τα έχει συστήσει ο γιατρός σας.\nΠάρετε πάντοτε το φάρμακο αυστηρώς σύμφωνα με τις οδηγίες του γιατρού σας. Εάν έχετε αμφιβολίες, ρωτήστε το γιατρό ή τον φαρμακοποιό σας.\nΤα χάπια θα πρέπει να λαμβάνονται μαζί με τροφή, μία ή δύο φορές ημερησίως. Καταπιείτε τα καψάκια ολόκληρα, χωρίς να τα μασάτε ή να τα πιπιλίζετε.\nΗ συνήθης αρχική δόση είναι 0,5 mg ανά κιλό σωματικού βάρους την ημέρα (0,5mg/kg/ημέρα). Μετά από μερικές εβδομάδες, ο γιατρός σας μπορεί να αναπροσαρμόσει τη δόση σας. Αυτό θα εξαρτηθεί από την πορεία της θεραπείας σας. Για τους περισσότερους ασθενείς η δόση κυμαίνεται μεταξύ 0,5 και 1,0 mg/kg/ημέρα. Εάν έχετε την εντύπωση ότι η δράση του φαρμάκου είναι είτε υπερβολικά ισχυρή, είτε υπερβολικά αδύνατη, ενημερώστε το γιατρό ή το φαρμακοποιό σας.\nΕάν έχετε σοβαρά προβλήματα με τα νεφρά σας, η θεραπεία με Accuran θα πρέπει να ξεκινήσει με χαμηλότερη δόση: π.χ. 10mg/ημέρα, και κατόπιν να αυξηθεί μέχρι τη μέγιστη ανεκτή δόση.\nΕάν δε μπορείτε να ανεχθείτε τη συνιστώμενη δόση, ο γιατρός σας μπορεί να συνεχίσει τη θεραπεία σας με χαμηλότερη δόση: σε αυτή την περίπτωση η θεραπεία σας θα διαρκέσει περισσότερο, ενώ ο κίνδυνος υποτροπής θα είναι υψηλότερος.\nΕνίοτε η ακμή μπορεί να επιδεινωθεί κατά τις πρώτες εβδομάδες της θεραπείας. Αναμένεται να βελτιωθεί με τη συνέχιση της θεραπείας.\nΈνας θεραπευτικός κύκλος διαρκεί συνήθως 16 έως 24 εβδομάδες. Μπορεί να παρατηρηθεί βελτίωση της ακμής για διάστημα έως και 8 εβδομάδων μετά τη τέλος της θεραπείας. Γι’ αυτό και δε θα πρέπει να ξεκινά νέος κύκλος θεραπείας πριν παρέλθει τουλάχιστον αυτή η περίοδος. Οι περισσότεροι ασθενείς χρειάζονται ένα μόνο κύκλο θεραπείας.\nΣτο τέλος της θεραπείας, κρατήστε τα τυχόν αχρησιμοποίητα καψάκια μόνο εάν σας το υποδείξει ο γιατρός σας. Να θυμάστε ότι το φάρμακο αυτό προορίζεται για εσάς. Η συνταγογράφησή του μπορεί να γίνει μόνο από γιατρό. Ποτέ μη δίνετε το φάρμακό σας σε άλλους. Μπορεί να τους προκαλέσει βλάβη, ακόμα και όταν τα συμπτώματα τους είναι ίδια με τα δικά σας.\nΕάν πάρετε υπερβολικά μεγάλο αριθμό καψακίων ή εάν κάποιος άλλος πάρει κατά λάθος το φάρμακό σας, επικοινωνήστε αμέσως με το γιατρό σας, το φαρμακοποιό σας ή με το πλησιέστερο νοσοκομείο.\nΌπως με όλα τα φάρμακα, έτσι και η θεραπεία με ισοτρετινοϊνη μπορεί να προκαλέσει ανεπιθύμητες ενέργειες. Οι ανεπιθύμητες αυτές ενέργειες συχνά εξασθενούν με τη συνέχιση της θεραπείας. Ο γιατρός σας μπορεί να σας βοηθήσει στην αντιμετώπισή τους.\nΟι ακόλουθες ανεπιθύμητες ενέργειες έχουν αναφερθεί σπάνια σε ασθενείς που παίρνουν ισοτρετινοϊνη:\nΚατά τη λήψη ισοτρετινοίνης και σε σπάνιες περιπτώσεις, οι ασθενείς μπορεί να έχουν κακή διάθεση. Έχουν αναφερθεί σπάνιες περιπτώσεις κατάθλιψης και, πολύ σπάνια, αυτοκτονίας και απόπειρας αυτοκτονίας. Πολύ σπάνια υπήρξαν αναφορές ασθενών που εμφάνισαν μη φυσιολογική συμπεριφορά και ψυχωσική διαταραχή. Δεδομένου ότι η κατάθλιψη και άλλες ψυχιατρικές διαταραχές μπορεί να είναι κληρονομικές, χρόνιες παθήσεις, ενημερώστε το γιατρό σας εάν παρουσιάζετε ψυχικά προβλήματα οποιουδήποτε είδους ή εάν παρατηρήσετε σημεία κατάθλιψης κατά τη θεραπεία σας με ισοτρετινοϊνη. Η διακοπή της θεραπείας με ισοτρετινοϊνη ίσως να μην είναι αρκετή για τη βελτίωση των συμπτωμάτων και ίσως χρειαστείτε περαιτέρω ψυχιατρική ή ψυχολογική αξιολόγηση.\nΟι ακόλουθες ανεπιθύμητες ενέργειες έχουν αναφερθεί σπάνια και πολύ σπάνια σε ασθενείς που παίρνουν ισοτρετινοϊνη:\nαίσθηση σφιξίματος στο στήθος και δυσκολίας στην αναπνοή (ιδιαίτερα εάν πάσχετε από άσθμα) που συνοδεύεται από δερματικά εξανθήματα και φαγούρα, ίσως σημαίνει ότι εμφανίζετε αλλεργικές αντιδράσεις στο φάρμακο. Εάν εμφανίσετε αλλεργική αντίδραση (υπερευαισθησία), θα πρέπει να διακόψετε αμέσως τη θεραπεία και να συμβουλευθείτε το γιατρό σας.\nΣε πολύ σπάνιες περιπτώσεις, οι ασθενείς που παίρνουν ισοτρετινοϊνη αισθάνονται υπερβολική δίψα, συχνή ανάγκη για ούρηση και παρουσιάζουν αυξημένα επίπεδα σακχάρου στο αίμα τους, γεγονός που ίσως σημαίνει ότι αναπτύσσουν διαβήτη. Για το λόγο αυτό, ο γιατρός σας ίσως ελέγχει συχνότερα τα επίπεδα του σακχάρου στο αίμα σας κατά τη διάρκεια της θεραπείας.\nΚατά την ταυτόχρονη λήψη ισοτρετινοϊνης με ορισμένα αντιβιοτικά (τετρακυκλίνες) έχει πολύ σπάνια παρατηρηθεί καλοήθης ενδοκρανιακή υπέρταση, σπασμοί και υπνηλία. Η εμφάνιση επίμονου πονοκεφάλου με ναυτία, εμετό και θολή όραση (που οφείλετε σε οίδημα της οπτικής θηλής), ίσως σημαίνει ότι εμφανίσατε καλοήθη ενδοκρανιακή υπέρταση. Σταματήστε να παίρνετε την ισοτρετινοϊνη το συντομότερο δυνατόν και επικοινωνήστε με το γιατρό σας.\nΕάν παρατηρήσετε έντονο κοιλιακό πόνο με ή χωρίς σοβαρή αιμορραγική διάρροια, ναυτία και έμετο, σταματήστε να παίρνετε την ισοτρετινοϊνη το συντομότερο δυνατόν και επικοινωνήστε με το γιατρό σας. Υπάρχουν πολύ σπάνιες αναφορές ασθενών που εμφάνισαν σοβαρές γαστρεντερικές διαταραχές, όπως παγκρεατίτιδα, γαστρεντερική αιμορραγία, κολίτιδα, ειλεϊτιδα και φλεγμονώδη νόσο του εντέρου.\nεμφάνιση κιτρινίσματος του δέρματος ή των ματιών σας που συνοδεύεται από κόπωση, ίσως σημαίνει ότι εμφανίσατε ηπατίτιδα. Αν και τούτο παρατηρήθηκε πολύ σπάνια σε ασθενείς που έπαιρναν ισοτρετινοϊνη, σταματήστε να παίρνετε το φάρμακο το συντομότερο δυνατόν και επικοινωνήστε με το γιατρό σας.\nΣε πολύ σπάνιες περιπτώσεις οι ασθενείς παρουσιάζουν φλεγμονή των νεφρών. Αισθάνονται υπερβολικά κουρασμένοι, ίσως δεν μπορούν να ουρήσουν και τα βλέφαρά τους είναι πρησμένα. Εάν συμβεί κάτι τέτοιο κατά τη διάρκεια της θεραπείας, σταματήστε να παίρνετε το φάρμακο και επικοινωνήστε με το γιατρό σας.\nΜη σοβαρές ανεπιθύμητες ενέργειες\nΟι ακόλουθες ανεπιθύμητες ενέργειες έχουν αναφερθεί πολύ συχνά ή συχνά σε ασθενείς που παίρνουν ισοτρετινοϊνη:\nΘα πρέπει να περιμένετε ξηρότητα του δέρματος, ιδιαίτερα των χειλιών και του προσώπου. Μπορεί να παρουσιάσετε φλεγμονή του φάρυγγα ή του δέρματος, σκάσιμο του δέρματος ή των χειλιών, εξάνθημα, ήπια φαγούρα και ελαφρό ξεφλούδισμα. Με τη συχνή χρήση μίας καλής υδατικής κρέμας από την αρχή της θεραπείας, μπορεί να ανακουφιστείτε από την ξηρότητα. Θα πρέπει να περιμένετε πιθανή εμφάνιση ξηρότητας και δημιουργία «κρούστας» στο εσωτερικό της μύτης σας, γεγονός που μπορεί να προκαλέσει ήπια αιμορραγία από τη μύτη. Ενδείκνυται επάλειψη μίας λεπτής στρώσης ενυδατικής κρέμας.\nΕπίσης η χρήση μίας αλοιφής στο εσωτερικό της μύτης είναι ενδεδειγμένη και βοηθά. Μπορεί να νοιώθετε τα μάτια σας ξηρά και ελαφρά ερεθισμένα. Ζητήστε από το φαρμακοποιό σας να σας συστήσει τις κατάλληλες οφθαλμικές σταγόνες για να ανακουφιστείτε. Πολύ σπάνια, οι ασθενείς που φορούν φακούς επαφής μπορεί να χρειασθεί να φορέσουν γυαλιά κατά τη διάρκεια της θεραπείας, λόγω της παρατηρούμενης ξηρότητας των ματιών.\nΌλες αυτές οι ανεπιθύμητες ενέργειες, συμπεριλαμβανομένης της ξηρότητας του δέρματος και των βλεννογόνων, καθώς και του ερεθισμού των ματιών, των βλεφάρων ή του επιπεφυκότος είναι παρόμοιες με εκείνες που παρατηρούνται κατά τη λήψη υπερβολικών ποσοτήτων βιταμίνης Α. Τέτοιες ανεπιθύμητες ενέργειες είναι συνήθως αναστρέψιμες μετά τη διακοπή της θεραπείας.\nΊσως το δέρμα σας, ειδικότερα στο πρόσωπο, γίνει πιο εύθραυστο και κόκκινο απ’ ότι συνήθως είναι. Κατά τη διάρκεια της θεραπείας και για μια περίοδο τουλάχιστον 6 μηνών μετά από αυτή, θα πρέπει να αποφεύγεται η έντονη δερμαπόξεση καθώς και η αποτρίχωση με κερί, λόγω της πιθανότητας εμφάνισης ουλών ή ερεθισμού του δέρματος.\nΣε ασθενείς που παίρνουν ισοτρετινοϊνη, έχει αναφερθεί πολύ συχνά πόνος στην πλάτη. Αυτό είναι αναστρέψιμο μετά τη διακοπή της θεραπείας. Κατά τη διάρκεια της θεραπείας με ισοτρετινοϊνη έχει παρατηρηθεί πολύ συχνά μυϊκός πόνος και πόνος στις αρθρώσεις, γι’ αυτό θα πρέπει να φροντίσετε να περιορίσετε την έντονη σωματική δραστηριότητα κατά τη διάρκεια της θεραπείας με ισοτρετινοϊνη.\nΠολύ συχνά εμφανίζεται αναιμία και αυξημένη ταχύτητα καθίζησης. Επιπρόσθετα, έχουν παρατηρηθεί μειωμένα επίπεδα θρομβοκυττάρων στο αίμα, γεγονός που προκαλεί επιβράδυνση της διαδικασίας πήξης του αίματος. Συνεπώς ίσως εμφανίζετε ευκολότερα μώλωπες ή αιμορραγία. Σε μερικές περιπτώσεις η ισοτρετινοϊνη μπορεί να προκαλέσει ανωμαλίες στα επίπεδα ορισμένων ουσιών, όπως οι πρωτεΐνες και τα κύτταρα του αίματος που αποβάλλονται με τα ούρα. Ενημερώστε το γιατρό σας εάν παρατηρήσετε οποιαδήποτε αλλαγή στα ούρα σας. Έχει επίσης αναφερθεί συχνά, σε μερικούς ασθενείς, η εμφάνιση μη φυσιολογικών επιπέδων ορισμένων προϊόντων μεταβολισμού του οργανισμού στο αίμα, όπως αυξημένα επίπεδα σακχάρου στο αίμα ή ηπατικών ενζύμων.\nΟ γιατρός σας μπορεί να σας ζητήσει να υποβληθείτε σε ορισμένες αιματολογικές εξετάσεις ώστε να ελέγξει τις τιμές στο ήπαρ και στο αίμα σας, πριν, κατά τη διάρκεια και μετά τη θεραπεία.\nΔεδομένου ότι η ισοτρετινοϊνη μπορεί πολύ συχνά να προκαλέσει ανωμαλίες στα επίπεδα ορισμένων λιπαρών ουσιών (των τριγλυκεριδίων, των λιποπρωτεϊνών υψηλής πυκνότητας και, μερικές φορές, της χοληστερόλης) στο αίμα μερικών ασθενών, είναι προτιμότερο να μην πίνετε αλκοολούχα ποτά κατά τη διάρκεια της θεραπείας, ή έστω, να μειώσετε την ποσότητα που συνήθως πίνετε. Εάν κατά τη διάρκεια της θεραπείας ο γιατρός σας διαπιστώσει ότι τα επίπεδα των τριγλυκεριδίων σας είναι υψηλά, ίσως χρειασθεί να μειώσετε τη δόση της ισοτρετινοϊνης και να ακολουθήσετε δίαιτα χαμηλή σε λιπαρά.\nΟι ακόλουθες ανεπιθύμητες ενέργειες έχουν αναφερθεί πολύ σπάνια ή σπάνια σε ασθενείς που παίρνουν ισοτρετινοϊνη:\nΕνίοτε μπορεί να παρατηρηθεί επιδείνωση της ακμής κατά τις πρώτες εβδομάδες θεραπείας. Σε πολύ σπάνιες περιπτώσεις, το δέρμα σας μπορεί να παρουσιάζει φλεγμονή και πρήξιμο. Πάντως, η ακμή σας και τα άλλα συμπτώματα αναμένεται να βελτιωθούν με τη συνέχιση της θεραπείας.\nΠολύ σπάνια μπορεί επίσης να παρουσιάσετε υπερβολική εφίδρωση και φαγούρα. Κατά την έκθεσή σας στο ηλιακό φως μπορεί, πολύ σπάνια, να εμφανίσετε αυξημένη φωτοευαισθησία, γι’ αυτό και θα πρέπει να φροντίζετε να προστατεύεστε. Πριν από την έκθεση στον ήλιο, απλώστε ένα αντηλιακό προϊόν με υψηλό δείκτη προστασίας (SPF τουλάχιστον 15) στις περιοχές που εκτίθενται στο ηλιακό φως, ιδιαίτερα εάν αυτό είναι έντονο. Αποφύγετε την έκθεση στην υπεριώδη ακτινοβολία (UV).\nΜπορεί επίσης, πολύ σπάνια, να εμφανίσετε τοπικές βακτηριδιακές λοιμώξεις, όπως λοίμωξη του ιστού γύρω από τη βάση των νυχιών, οιδήματα που πυορροούν ή φλεγμονή των αιμοφόρων αγγείων, αλλαγές στα μαλλιά σας, αλλαγές στα νύχια σας, πάχυνση ουλών μετά από χειρουργικές παρεμβάσεις, αύξηση χρωστικών του δέρματος στο πρόσωπο και αυξημένη τριχοφυΐα στο σώμα.\nΟι περισσότερες από τις ανεπιθύμητες ενέργειες της ισοτρετινοϊνης θα εξαφανιστούν όταν σταματήσετε τη θεραπεία.\nΜπορεί να παρατηρήσετε κάποιες μεταβολές στα μαλλιά σας (απώλεια ή σπάνια αύξηση) μετά από μικρό χρονικό διάστημα λήψης του φαρμάκου. Αυτό είναι συνήθως παροδικό, ενώ η επίμονη εξασθένιση των μαλλιών είναι σπάνια. Αναμένεται η αποκατάσταση των μαλλιών σας στη φυσιολογική τους κατάσταση μετά το τέλος της θεραπείας.\nΠολύ σπάνια ίσως εμφανίσετε ξηρότητα του φάρυγγα που προκαλεί βραχνάδα στη φωνή σας. Σε πολύ σπάνιες περιπτώσεις, ορισμένοι ασθενείς μπορεί να εμφανίσουν βλάβη της ακοής.\nΈχει ενίοτε αναφερθεί μείωση των λευκών αιμοσφαιρίων του αίματος και, πολύ σπάνια, διόγκωση των λεμφαδένων. Συνεπώς, οι ασθενείς που εμφανίζουν κάτι τέτοιο, έχουν αυξημένες πιθανότητες να προσβληθούν από βακτηριδιακές λοιμώξεις.\nΠολύ σπάνια, η ικανότητά σας να βλέπετε τη νύχτα μπορεί να επηρεαστεί από το φάρμακο αυτό και μπορεί να εμφανίσετε προβλήματα όρασης, τα οποία όμως σπάνια επιμένουν μετά τη θεραπεία. Επίσης, μερικοί ασθενείς δυσκολεύονταν να διακρίνουν τα χρώματα, ενώ μπορεί να χρειασθείτε γυαλιά ηλίου για να προστατεύετε τα μάτια σας από το έντονο ηλιακό φως. Εάν συμβεί κάτι τέτοιο, ενημερώστε αμέσως το γιατρό σας, ώστε να παρακολουθεί την όρασή σας. Οι μεταβολές αυτές μπορεί να παρατηρηθούν αρκετά ξαφνικά, γι’ αυτό να είστε πάντα προσεκτικοί, εάν οδηγείτε ή χειρίζεστε μηχανήματα κατά τη διάρκεια της νύχτας.\nΣε πολύ σπάνιες περιπτώσεις, οι ασθενείς έχουν εμφανίσει άλλα προβλήματα με τα μάτια τους (διαταραχές της όρασης), όπως θόλωση της όρασης, θολερότητες του κερατοειδούς, κερατίτιδα και καταρράκτη. Ενημερώστε το γιατρό σας το συντομότερο δυνατό εάν παρατηρήσετε οποιαδήποτε επίδραση του φαρμάκου στην όρασή σας. Επιπλέον, σε πολύ σπάνιες περιπτώσεις, έχει αναφερθεί πιθανή ανάπτυξη αρθρίτιδας, διαταραχών των οστών (συμπεριλαμβανομένων καθυστέρησης της ανάπτυξης, εξοστώσεων και μεταβολών στην οστική πυκνότητα), ασβεστοποιήσεις μαλακών μορίων, ενίοτε πόνος των τενόντων και μη φυσιολογικά επίπεδα των προϊόντων μυϊκής αποικοδόμησης στο αίμα σας εάν ασκείστε έντονα κατά τη θεραπεία. Όλες αυτές οι ανεπιθύμητες ενέργειες είναι αναστρέψιμες μετά τη διακοπή του φαρμάκου. Μπορεί να παρατηρηθεί πρώιμη διακοπή της ανάπτυξης των οστών, εάν αυτή δεν έχει ολοκληρωθεί.\nΕάν παρατηρήσετε παρενέργειες που δεν αναφέρονται στο παρόν φύλλο οδηγιών χρήσης, ενημερώστε το γιατρό σας.\nΕάν ανησυχείτε για αυτές ή άλλες παρενέργειες, μιλήστε με το γιατρό σας.\nΕάν πρέπει να λαμβάνετε το φάρμακο συνεχώς και παραλείψετε μια δόση, θα πρέπει να πάρετε τη δόση αυτή το ταχύτερο δυνατόν. Εάν, εν τούτοις, πλησιάζει η ώρα για την επόμενη δόση, μη λάβετε τη δόση που παραλείψατε, αλλά συνεχίστε κανονικά τη θεραπεία.\nΑναγράφεται στην εξωτερική και εσωτερική συσκευασία Σε περίπτωση που η ημερομηνία αυτή έχει παρέλθει, μην το χρησιμοποιήσετε.\nΤο Accuran πρέπει να διατηρείται σε θερμοκρασία κάτω των 25ο C μακριά από το φως.\nΠΡΟΣΟΧΗ: Η ισοτρετινοϊνη είναι Τερατογόνος.\nΠρέπει να λαμβάνεται ΜΟΝΟ με συνταγή δερματολόγου, φυλασσόμενη επί διετία. Σε περίπτωση που έχετε αποκτήσει το φάρμακο χωρίς συνταγή και δεν έχετε οδηγίες από ειδικό Δερματολόγο, επικοινωνήστε με ένα από τα παρακάτω κέντρα για περισσότερες πληροφορίες, πριν λάβετε οποιαδήποτε ποσότητα του φαρμάκου.


22 | Νοέμβριος | 2020 | ΝΗΠΙΑΓΩΓΕΙΟ ΝΕΟΧΩΡΟΥΔΑΣ\nΑρχείο ημέρας 22 Νοεμβρίου 2020\nΟ 1ος λαβύρινθος, στο Μαγεμένο Βασίλειο «Τhe A.maze-ing Kingdom» υποβλήθηκε από το Νηπιαγωγείο Νεοχωρούδας.\nΟ Γελαστούλης καλώς όρισε τους συμμετέχοντες και είχε μία ανακοίνωση.\nΓεια σας αγόρια και κορίτσια, με θυμάστε; Είμαι ο Γελαστούλης.\nΣας χρειάζομαι. Κάτι περίεργο συνέβη στο Μαγεμένο μας Βασίλειο. Όμως πρώτα έχω ένα πρόβλημα.. Δεν μπορώ να νικήσω σε αυτό το παιχνίδι.. Μπορείτε να με βοηθήσετε;\nΜπράβο σας. Τα καταφέρατε!!! Και τώρα το σοβαρό μου πρόβλημα… Ανακοινώθηκε ότι στο δρόμο του Βασιλείου έχουν βρεθεί κάτι χαμένα αγάλματα. Μπορείτε να με βοηθήσετε να τα βρω;\nΈτσι βρήκαμε το 1ο άγαλμα και στείλαμε έναν κώδικα στα σχολεία εταίρους, για να το βρουν και αυτοί.\nΌμοίως βρήκαμε και κωδικοποιήσαμε τη διαδρομή για το 2ο άγαλμα.\nΟμοίως για το 3ο και το 4ο άγαλμα..\nΜπράβο σας.. .Θέλετε να μάθετε την ιστορία τους;\nΚαι τώρα η σειρά σας… Μπορείτε να φτιάξετε ένα άγαλμα να στέκεται μόνο του, να φτιάξετε ένα λαβύρινθο και να βοηθήσετε το άγαλμα να αποδράσει με τη βοήθεια δύο μαγνητών;\nΜια φανταστική δουλειά, που απαιτούσε λεπτούς χειρισμούς για να φτιάξουμε ένα λαβύρινθο, υπομονή και δυνατότητα επίλυσης ενός αληθινού προβλήματος και τέλος συντονισμό χεριού, ματιού για να καταφέρουν να οδηγήσουν το άγαλμα στην έξοδο του λαβρίνθού.\nΌλη μας η αποστολή μέσα σε ένα βίντεο\nΔημοσιεύθηκε 22 Νοεμβρίου 2020 από τον/την ΝΗΠΙΑΓΩΓΕΙΟ ΝΕΟΧΩΡΟΥΔΑΣ\t| Σχολίασε\nThe a-maze-ing Kingdom «Το μαγεμένο βασίλειο»\nΤο Νηπιαγωγείο Νεοχωρούδας για τη σχολική χρονιά 2020-21 συμμετέχει στο etwinning με το πρόγραμμα κωδικοποίησης και ρομποτικής «The a-maze-ing kingdom».\nΠρόκειται για ένα πρόγραμμα συνεργατικό με συνεργάτες το Νηπιαγωγείο San Julian, Ισπανία, το Νηπιαγωγείο Pardilho, Πορτογαλίας, το 6ο Νηπιαγωγείο Ωραιοκάστρου και το Νηπιαγωγείο Νεοχωρούδας.\nΗ πρώτη δοκιμασία του προγράμματός μας ήταν να φτιάξουμε κάθε σχολείο ένα λογότυπο και να ψηφίσουμε γονείς, εκπαιδευτικοί και παιδιά για αυτό που μας άρεσε περισσότερο.\nΗ ψηφοφορία έγινε στη διαδικτυακή σελίδα easypolls.net http://www.easypolls.net/poll.html?p=5f9d7ce0e4b0899ae5a15b6b\nκαι επικρατέστερο λογότυπο βγήκε το λογότυπο του Νηπιαγωγείου Ωραιοκάστρου\nμε 53% στις επιλογές των ψηφοφόρων.


wings · 1 · 2144\non: 26 Dec, 2015, 22:19:40\nΥπάρχουν συγγραφείς που αλλού γεννήθηκαν, αλλού μεγάλωσαν, αλλού έζησαν και άλλος τόπος χάραξε βαθιά την ψυχή και τη σκέψη τους. Η Θεσσαλονίκη μάλλον υπήρξε και συνεχίζει να είναι τόπος-καταλύτης για πολλούς από τους νεοέλληνες συγγραφείς που κάπου βαθιά μέσα τους νιώθουν και Θεσσαλονικείς.\nΠαραθέτω μια σειρά ονομάτων λογοτεχνών που ήδη έχω συμπεριλάβει στην ανθολογία μου και δεν είναι αμιγώς Θεσσαλονικιοί. Για τον καθέναν τους υπάρχει, κρυφά ή φανερά στο έργο του, μια ιστορία ζωής που τον δένει με τη Θεσσαλονίκη. Δεν έχει νόημα να παραθέσω τις ιστορίες αυτές μία προς μία. Συχνά αφορούν τις προσωπικές εμπειρίες και στιγμές ανθρώπων τις οποίες δεν χρειάζεται να δημοσιοποιήσω άσκοπα είτε για να δημιουργήσω εντυπώσεις είτε για να αιτιολογήσω ή να δικαιώσω τις επιλογές μου στην ανθολόγηση. Αρκεί που μου τις εμπιστεύτηκαν ορισμένοι δημιουργοί ή τους τις εκμαίευσα κατά εποχές ή τις έμαθα από παλαιότερους ομοτέχνους τους και/ή φίλους της ποίησης.\nΚατά την ταπεινή μου άποψη, είμαστε πολύ μικρή χώρα για να θεσμοθετούμε αυστηρά εσωτερικά γεωγραφικά σύνορα, ιδίως σε ό,τι αφορά τον πολιτισμό μας και τα πνευματικά μας κειμήλια.\nΈναυσμα για την απόφασή μου να διευρύνω τα γεωγραφικά όρια της ανθολογίας υπήρξε το ποίημα «Τυχαία ή μήπως σκόπιμα;» του θαυμάσιου Μακεδόνα ποιητή Νίκου Γρηγοριάδη που ζώντας στην Αθήνα σχεδόν ολόκληρη τη ζωή του είχε την ατυχία οι «νότιοι» να τον θεωρούν «βόρειο» και οι «βόρειοι» να τον θεωρούν «νότιο» και να μην τον μνημονεύουν σε αντίστοιχα συλλογικά έργα. Όταν το διάβασα, συνειδητοποίησα ότι έχω την ηθική υποχρέωση να αποκαταστήσω αδικίες αυτού του είδους όσο μπορώ και, σε κάθε περίπτωση, να μην περιπέσω σε νέες αδικίες λόγω τοπικιστικής ιδεοληψίας.\nΣτον κατάλογο που ακολουθεί υπάρχουν λογοτέχνες που από το βιογραφικό τους δεν είναι απαραίτητα ευκρινής ο δεσμός τους με τη Θεσσαλονίκη, αλλά προτίμησα να τους συμπεριλάβω στην ανθολογία μου πρωτίστως για τους τιμήσω και για να δώσω στους αναγνώστες την ευκαιρία να τους γνωρίσουν και, ως εκ τούτου, να τους ευχαριστήσουμε όλοι μαζί για την προσφορά τους στα γράμματα του τόπου μας. Και ειλικρινά ευελπιστώ και υπόσχομαι πως θα κάνω ό,τι μπορώ για να δούμε τον κατάλογο αυτό να αυξάνεται και να πληθύνεται στο μέλλον γιατί όλοι οι δημιουργοί που τον απαρτίζουν είναι πνευματικοί μας συγγενείς και πραγματικά δικοί μας άνθρωποι.\nΘάνος Παπαδόπουλος (1940)\n« Last Edit: 18 Nov, 2020, 17:29:03 by wings »


Λαχνίσματα | Στην τάξη μας σαν μπεις…\n← προσωπικά και απρόσωπα ρήματα\n1ο Δημοτικό Σκύδρας →\nΌταν λέμε λαχνίσματα, εννοούμε παιδικά τραγούδια που λέγονται για «βγάλουν» αυτόν που θα ξεκινήσει το παιχνίδι. Ένα από αυτά είναι:\nάκατα μάκατα σούκουτε μπε\nάμπε φάμπε βγε!»\n» Ήρθε η γριά απ’ την πόλη και έφερε το χάσει-χάσει, Παναγίτσα μου, να χάσει!»\n«Ένι μένι ντουντουμένι, τριαρό καζακό, μπιφ τα λεβάντα μπιφ, άρε μπιφ, σοκολάτα μπιφ!»\nΆμπε μπα μπλομ, του κι θε μπλομ. Άμπε μπα μπλομ του κι θε μπλομ, μπλιμ μλομ. Πού θα πας εκεί; Στη Β. Αμερική, να δεις τον ελέφαντα που παίζει μουσική. Μ’ ένα κόκκινο βρακί. Το γουρούνι είσαι εσύ!»\nΟι παίχτες σχημάτιζαν κύκλο και ένας από αυτούς έλεγε συλλαβιστά: «Ένα αυτοκινητάκι, τρέχει, τρέχει και πού να σταματήσει;» δείχνοντας με κάθε συλλαβή και έναν παίχτη. Ο πάιχτης, στον οποίο σταματούσε η τελευταία συλλαβή, έλεγε το όνομα ενός άλλου παίχτη. Αυτός που έλεγε το λάχνισμα συνέχιζε συλλαβίζοντας το όνομα που αναφέρθηκε και η τελευταία συλλαβή έδειχνε το χαμένο.\nΤίμι-Τίμι τον αϊτόν, τον αϊτόν τον σταυραϊτόν\nκρούω πάιρνω το καντάρι και φιλώ το καλαμάρι\nΣτάμνε, στάμνε κότιξον. Κρούω και κουράζω σε.